Prisluškivati samo iz jednog centra » Ombudsman\n« “Zelenaške kamate Poreske uprave”\nOn za odluku Ustavnog suda Srbije (USS), koji je prošle sedmice proglasio neustavnim odredbe tri člana Zakona o BIA koji se odnose na prisluškivanje i nepovredivost tajnosti pisama, kaže da je očekivana i dugo čekana.\n“Zakon koji kaže, otprilike, ako nešto budete radili, može vam se desiti da neka vaša prava, nekim aktivnostima BIA, budu u nekoj meri ograničena ili suspendovana – nikako nije mogao ispunjavati kriterijume koje je decenijama ranije uspostavila Evropska konvencija o ljudskim pravima. Za BIA to nije iznenađenje, između ostalog i zbog toga što je izveštaj koji sam podneo posle prve preventivne kontrolne posete Agenciji, upozoravao na tu, ali i niz drugih, manjkavosti Zakona o BIA zbog kojih sam, pre četiri godine, preporučio Agenciji da bez odlaganja počne sa izradom novog zakona”, kaže Janković.\nKako zaključuje, “popravka“ tri neustavna člana trebalo bi da bude samo prvi korak u ozbiljnom i neophodnom poslu zamene zakona, koji je bio zastareo već u momentu kada je donet u svemu, osim u onom što mu je bio glavni i jedini cilj, a to je bilo izdvajanje tajne službe iz Ministarstva unutrašnjih poslova i pokušaj diskontinuiteta sa ozloglašenim Resorom državne bezbednosti.\nI Rodoljub Šabić, poverenik za informacije od javnog značaja i zaštitu podataka o ličnosti, navodi da je Ustavni sud s punim pravom konstatovao da odredba zakona kojom se direktor BIA ovlašćuje da prema “određenim“ ljudima preduzima “određene“ mere nije dovoljno određena i da kao takva predstavlja rizik po ljudska prava.\n“S tim u vezi moram podsetiti da je BIA na osnovu člana 9 Zakona o BIA, odnosno ovlašćenja da primenjuje ‘odgovarajuće operativne mere i radnje’ godinama robusno, a bez odluke suda, pristupala takozvanim zadržanim podacima, odnosno famoznim listinzima o telefonskoj komunikaciji i da je s tim prestala tek nakon što je, po predlogu koji smo zajedno podneli zaštitnik građana i ja, Ustavni sud, kasirajući relevantne odredbe Zakona o elektronskim komunikacijama, izričito rekao da je pristup tim podacima u suštini isto što i prisluškivanje “, objašnjava Šabić, dodajući da su od tada BIA i druge “službe“ izričite u tome da sve mere kojima se odstupa od tajnosti komunikacije preduzimaju isključivo na osnovu odluke suda.\nPaket od 14 mera\nŠabić i Janković su sredinom 2012. predložili paket od 14 mera, od kojih je jedna bila upravo ujedinjenje postojećih paralelnih tehničkih mogućnosti “službi“ i policije u jedan nacionalni servis koji bi kao provajder pružao tehničke usluge za presretanje komunikacija svim autorizovanim korisnicima i obezbeđenje neizbrisivog beleženja pristupa telekomunikacijama da bi se mogla izvršiti naknadna kontrola zakonitosti takvog pristupa. Takođe, jedna od mera bila je i donošenje novog Zakona o BIA. No, i pored verbalne podrške, malo šta iz “paketa“ je do sada realizovano.\nBIA: Ne komentarišemo odluke suda\nNe komentarišemo, nego sprovodimo odluke suda, kažu za Danas u Bezbednosno-informativnoj agenciji povodom odluke Ustavnog suda Srbije.\nBeograd -- Prisluškivanje građana uz odobrenje suda trebalo bi obavljati iz jednog centra, a ne da to sprovode službe BIA, VBA i policija, smatraju sagovornici Danasa. Naime, prema rečima zaštitnika građana Saše Jankovića, Srbija bi trebalo da razmisli o izdvajanju i objedinjavanju tehničkih kapaciteta za primenu tajnih mera iz Bezbedno


Vlasotince – Strana 19 – Info Centar Juga\nDom zdravlja u Vlasotincu dobio ultrazvučni aparat i vozilo marke "pežo bokser"\nDom zdravlja u Vlasotincu dobio je od resornog ministarstva ultrazvučni aparat koji je prilikom posete ovoj ustanovi, u oktobru prošle godine, obećao ministar zdravlja Zlatibor Lončar. Sopstvenim sredstvima nabavljeno je i vozilo marke „pežo bokser“, za prevoz pacijenata u druge zdravstvene ustanove.\nVlasotince je od juče bez vode, a razlog je velika mutnoća reke nastala usled topljenja snega. U vlasotinačkom “Vodovodu” kažu da se do ponoći očekuje uspostavljanje redovne proizvodnje vode, a nakon provere fizičko-hemijskih parametara i redovna distribucija kroz vodovodnu mrežu. -To znači da bi građani do ranih jutarnjih sati trebalo da dobiju vodu, ali da se […]\nStudent Miloš Tošić ovogodišnji je pobednik Plivanja za Časni krst u Vlasini kod brane, u Vlasotincu. Ovaj dvadesettrogodišnji Vlasotinčanin, inače fudbalski sudija, drugi put je plivao na Bogojavljanje I ovoga puta pobedio u konkurenciji 36 učesnika među kojima su ove godine bila četvorica pripadnika Žandarmerije iz Niša I četvorica Rusa, radnika koji rade na pružnim […]\nNa Gradskom jezeru u Vlasotincu,danas sa početkom u 12h održaće se tradicionalno Plivanje za časni krst a i ove godine, kao prateća manifestacija, održaće se Pihtijada. Zvanični deo programa počinje u 11h, a sam čin plivanja u 12h. Ovo je jedanaesta manifestacija po redu aodržava se pod pokroviteljstvom opštine Vlasotince, u organizaciji Udruženja Sveta Gora […]\nVanredna situacija u delu opštine Vlasotince ukinuta je danas na preporuku Štaba za vanredne situacije u kome kažu da su su svi putevi u brdsko-planisnkom delu opštine prohodni. „Teška mehanizacija nalazi se I dalje u Lopušnji I Svođu I ostaće tamo dok ne prođe I drugi ledeni talas koji meteorolozi najavljuju, kako bismo mogli efikasnije […]\nZa doček pravoslavne Nove godine 13.januara, na platou ispred zgrade opštine u Vlasotincu biće postavljen LED ekran na kome će se emitovati muzika. Posetioci će od 21 do 1 sat posle ponoći moći da se ugreju uz čaj, kuvano vino i rakiju. „Ove godine neće biti uobičajemog dočeka Pravoslavne nove godine uz estradne zvezde jer […]\nSlužbe kućnog lečenja I hitne medicinske pomoćiu vlasotinačkom Domu zdravlja ovih dana imaju pune ruke posla. Međutim, veliki broj poziva je potpuno neopravdan, kažu u ovoj ustanovi I apeluju na građane da ne zovu bez preke potrebe. „Verovali ili ne, u poslednja tri dana imali smo jedan opravdan poziv. Sve ostalo su pozivi građani kojima […]\nZavod za javno zdravlje Leskovac prijavio je juče Institutu za javno zdravlje Milan Jovanović Batutu epidemiju gripa na području Jablaničkog okruga. „U prvoj nedelji januara meseca registrovali smo povećanje broja slučajeva oboljenja sličnih gripu, koji iznosi 1477 slučajeva, u odnosu na poslednju nedelju decembra 2016. godine kada je registrovano 229 obolelih. Laboratorijski je potvrđen virus Influence […]\nU svim školama na teritoriji vlasotinačke opštine sutra će početi nastava u prvoj, odnosno drugoj smeni. Putevi su prohodni o onih mesta u brdsko-planisnkom delu opštine u kojima se, inače, odvija nastava, kažu u vlasotinačkom Štabu za vanredne situacije. Ističu da je situacija stabilna i da je ostalo da se raščiste putevi do nekoliko planinskih […]\n„Angažovanjem dodatne mehanizacije, većinu puteva u brdsko-planinskom delu opštine učinili smo prohodnim. Prohodni su pravci prema Lipovici, Komarici, Crnoj Bari, Ravnom Delu, Jakovljevu, Raićevu, Gornjem i Donjem Dejanu i Crnatovu. Trenutno se rasčišćava u pravcu Jezdina, Lukačeva, Dobroviša, Gornje Lopušnje I Lipovice“ – kažu u Štabu za vanredne situacije opštine Vlasotince. Prema informacijama s terena, […]\nPrethodno 1 … 18 19 20 … 24 Sledeće


Subotić je trku dugu 21 kilometar završila za 1:16,45 i za skoro 12 minuta bila brža od drugoplasirane Mirjane Čegar - Lukić (1.28,04). Treće mesto pripalo je Kseniji Bubnjević (1:30,19).\nŽivanović je ostvario vreme od 1:05,38, što mu je bilo dovoljno da ostvari ubedljiv trijumf ispred drugoplasiranog Anđelka Rističevića (1:09,57) i trećeplasiranog Miloša Milovanovića (1:14,57).\nNa Novosadskom polumaratonu nastupilo je više od 400 takmičara iz Italije, Slovenije, Rumunije, Makedonije i Srbije.\nOsim glavne trke, već po tradiciji, održano je još nekoliko takmičenja rekreativaca u kojima su nastupili i mališani predškolskog uzrasta i učenici novosadskih osnovnih i srednjih škola.


„Moj jezik, pravo moje zajednice, u mojoj opštini“ GracanicaOnline.Info\n2. oktobra 2016. 5 min read\nU okviru projekta „Moj jezik, pravo moje zajednice, u mojoj opštini“, nevladina organizacija „Komunikacija za razvoj društva“ (CSD), održala je u Gračanici, završnu dvodnevnu regionalnu konferenciju. Projekat su podržali Ambasada Švajcarske na Kosovu i opština Gračanica, a partner CSD-u u sprovođenju projekta, bila je Kancelarija poverenika za jezike Vlade Kosova.\nNa konferenciji su učestvovali romski aktivisti iz Srbije, Makedonije, Albanije, Bugarske i sa Kosova, a na otvaranju su bili ambasador Švajcarske, Žan Hubert Lebet, gradonačelnik Gračanice, Vladeta Kostić i poverenik za jezike u Vladi Kosova, Slaviša Mladenović.\n„Opština Gračanica može predstavljati primer svim opštinama na Kosovu, ali i regionu. Nadam se da će sa ovog skupa izaći zaključci kako bi se slične prakse sprovele tamo gde živi značajan broj Roma“, rekao je Mladenović, naglašavajući da samo svi zajedno možemo da se izborimo protiv birokratskih smetnji za poštovanje i primenu Zakona o upotrebi jezika\nOsim problema sa upotrebom jezika, na konferenciji su aktivisti iz regiona govorili i o obrazovanju, zdravstvu i socijalnoj inkluziji. Razmenjene su dobre prakse iz regiona, a jedan od učesnika konferencije, bio je i profesor doktor Dragoljub Acković, zamenik direktora Kancelarije za ljudska i manjinska prava Vlade Srbije i predsednik Svetskog parlamenta Roma. Acković je posebno govorio o obrazovanju mladih Roma, ali i o potrebi obrazovalja za odrasle i uvođenju dopunske nastave. Organizacije, romski aktivisti i političari, neprekidno moraju da vrše pritisak na institucije, kako bi ispoštovale njihova prava, naglasio je profesor Acković.\n„Ali nemojte da stanemo kada se završi ova konferencija. Nastavimo i dalje našu borbu, jer mi treba da budemo ravnopravni sa svima koji žive na Kosovu, u regionu, u Evropi i u svetu. Da bismo to ostavrili, moramo negovati svoj jezik, svoju kulturu i tradiciju, ali posebno moramo posvetiti pažnnju obrazovanju. Bez obrazovanja, dalje ne možemo“, poručio je Paćaku.\nPotreba za sveobuhvatnom analizom položaja Roma na Kosovu, otvaranje katedre za romski jezik na univerzitetu u Prištini, pokretanje časopisa i dnevnog lista na romskom jeziku, poseban budžet za lokalne samouprave za prihvat Roma koje zemlje Evropske unije vraćaju na Kosovo, samo su neke od preporuka konferencije o položaju Rpma na Kosovu.\nProjekat „Moj jezik, pravo moje zajednice u mojoj opštini“, koji je sprovela Komunikacija za razvoj društva, ima za cilj razvijanje i povećanje poverenja, kako između romske i ostalih zajednica, tako i između romske zajednice i lokalnih institucija. U okviru projekta, poseban akcenat je stavljen na upotrebu romskog jezika u lokalnim institucijama, u opštinama Gračanica, Prizren, Obilić i Kosovo Polje. Osim povećanja svesti o pravu na sopstveni jezik, odnosno o pravu na upotrebu romskog jezika i o značaju standardizacije romskog jezika, jedan od ciljeva ovog projekta je i očuvanje romske kulture i tradicije, jačanje individualnih kapaciteta, kao i povećanje mogućnosti za samozapošljavanje pripadnika romske zajednice. Na kraju projekta, od 14 polaznika kursa romskog jezika, dvoje najboljih je dobilo posao na poslovima prevođenja u opštini Gračanica.\nPrevious Prvi rezultati „Našeg plana“ u Velikoj Hoči\nNext Ko sapliće, a ko raspliće “Venac”?\n17. oktobra 2021., 11:19


Kontra-efekat ruskog pritiska u Ukrajini\n21 septembar, 2013\nKako u Ukrajini odrasta prva post-sovjetska generacija, čini se da u zemlji sve više prevladava pro-evropski stav.\nOd raspada Sovjetskog Saveza 1991., Ukrajina pokušava da pronađe svoj identitet, balansirajući između Rusije i Zapada. Međutim, kako odrasta prva post-sovjetska generacija, čini se da u zemlji sve više prevladava pro-evropski stav.\nUkrajina i Evropska unija bi u novembru ove godine trebalo da potpišu Sporazume o pridruživanju i slobodnoj trgovini, što bi Kijev dodatno udaljilo od ruskog uticaja. Rusija pokušava da to spriječi, ali njene metode, kako smatraju pojedini eksperti, imaju potpuno suprotan efekat.\nDa bi Sporazumi o pridruživanju i slobodnoj trgovini sa Evropskom unijom bili potpisani, ukrajinski parlament mora da usvoji zakonodavni okvir kojim bi se zakoni zemlje uskladili sa evropskim standardima. Pro-evropski orijentisan, bivši ukrajinski predsjednik Viktor Juščenko smatra da je to poslednja šansa za Ukrajinu.\n"Ovu priliku nećemo imati za godinu, dvije ili deset. Postoji veliki broj nedostataka, počev od izbornog sistema, sprovođenja zakona, problema dvostrukih standarda u vladavini prava, nezabilježene korupcije i mnogih drugih. Sve ove probleme moguće je međutim riješiti samo u kontekstu približavanja Evropi.”\nEvropska unija takođe zahtijeva da se okončaju politički motivisana suđenja i da se oslobodi bivša premijerka Julija Timošenko. Uprkos presudi Evropskog suda za ljudska prava da je prekršeno njeno pravo na pošteno suđenje, Timošenko se i dalje nalazi u zatvoru na osnovu optužbe za zloupotrebu položaja. Bivši američki ambasador u Ukrajini, Stiven Pajfer, kaže da je oslobađanje bivše premijerke od ključne važnosti.\n"Ukoliko nisu spremni da urade nešto povodom slučaja Timošenko, biće veoma teško, na osnovu onog što sada čujemo, dobiti odobrenje većine članica Evropske unije za potpisivanje Sporazuma o pridruživanju.”\nRusija, koja želi da zadrži Ukrajinu u svojoj sferi uticaja, nudi alternativu: pridruživanje Carinskoj uniji. Kijev ne bi morao da ispuni nikakve uslove, imao bi slobodnu trgovinu sa Rusijom, Bjelorusijom i Kazahstanom i plaćao bi nižu cijenu za ruski prirodni gas.\nMoskva je prošlog mjeseca blokirala uvoz iz Ukrajine, čiji pojedini proizvodi iznenada nisu zadovoljavali ruske standarde bezbjednosti i kvaliteta ili su nailazili na druge poteškoće prilikom carinske provjere. Anders Aslund iz Petersenovog instituta u Vašingtonu smatra da je riječ o određenoj vrsti pristiska.\n"Rusko ponašanje pokazuje da je situacija veoma ozbiljna. S obzirom na to da oko četvrtine ukrajinske trgovine otpada na Rusiju, ta zemlja ima veliki uticaj. Ukrajina je već četiri kvartala u recesiji, dok bruto društveni proivod zemlje pada od jedan do dva odsto po tromesečju, tako da je finansijska situacija veoma loša. Zato je predsjednik Putin izgleda odlučan da natjera Ukrajinu da se povinuje ruskim zahtjevima."\nUkrajinski političari zbog toga traže tješnje veze sa Evropskom unijom, obećavajući da će, što je prije moguće, ispuniti sve uslove. Evropljani pak oštro protestuju zbog ruskih poteza prema susjedima koji traže partnerstvo sa Evropom. Švedski ministar inostranih poslova Karl Bilt kaže:\n"Poslednjih nekoliko nedelja svjedoci smo brutalnog ruskog pritiska na partnerske zemlje, kakav nismo vidjeli dugo vrijeme. Mislim da, između ostalog, to rade zato što je pažnja svjetske javnosti usmjerena na Siriju, zbog čega smatraju da njihovi postupci neće biti mnogo primjećeni. Zato je važno da ovdje pokrenemo to pitanje.”\nRuski uticaj na Ukrajinu nije ograničen na trgovinu. Kremlj takođe ima snažnu političku, medijsku i vjersku prisutnost. Metju Rodžanski, direktor institute “Kenan” vjeruje da će Rusija nastaviti da utiče na ukrajinsku politiku i nakon potpisivanja Sporazuma o pridruživanju.\n"Čak i kada Ukrajina potpiše Sporazum o pridruživanju, ekonomija bude bilježila stalan rast, obrazovanje postane rasprostranjenije, a ljudi budu imali više veza sa zapadom, kao i sa istokom, strahujem da će uvijek postojati mogućnost ruskog destruktivnog miješanja u razvoj ukrajinske države, ili će je postojati dovoljno dugo da taj razvoj bude disfunkcionalan.”\nUprkos tome, mnogi Ukrajinci su po svemu sudeći spremni za približavanje Evropi.\n"Naravno da biram Evropsku uniju zato što poštuje ljudske vrijednosti. Rusija samo želi da porobljuje. Niko vam ne bi nametnuo dobre stvari.”\nPrema novom istraživanju javnog mnjenja, 41 odsto Ukrajinaca podržava priključenje Evropskoj uniji, dok je 31 odsto za Carinsku uniju.


Košarkaški klub Mega Mozzart » MEGA NASTAVLJA NCAA TRADICIJU, U AVGUSTU PROTIV VIRDŽINIJE U PORTOFINU\nMega Mozzart će nastaviti tradiciju odmeravanja snaga sa koledž ekipama, pošto će predstojećeg leta po četvrti put u poslednjih pet godina odigrati utakmicu protiv NCAA ekipe. Za razliku od prethodnih nekoliko susreta koji su odigrani na Bahamima, predstojeći će se odigrati u Portofinu u Italiji, a protivnik će biti NCAA šampion iz 2019. godine Univerzitet Virdžinija koji sa klupe predvodi slavni trener Toni Benet, dobitnik velikog broja priznanja za najboljeg koledž trenera.\nKošarkaši Mege će sa „Konjanicima“ odigrati dve utakmice, 18. i 19. avgusta u Portofinu (Rapalo), čuvenom italijanskom letovalištu.\nVirdžinija Kavalirsi su 24 puta igrali na završnim NCAA turnirima uz 3 plasmana na Fajnal for i već pomenutu osvojenu titulu 2019. godine . U objavi njihove letnje turneje u Italiji, na zvaničnom sajtu „Konjanika“ je objavljeno da će „akcenat turneje u Italiji biti utakmice protiv dominantne mlade evropske ekipe Mega Mozzart“.\nGeneralni menadžer Mege Goran Ćakić je istakao da se u klubu sa velikim uzbuđenjem očekuju utakmice sa Virdžinija Kavalirsima:\n– Zadovoljstvo nam nastavljamo tradiciju odigravanja utakmica sa najboljim univerzitetskim ekipama u SAD, što samo potvrđuje da smo prepoznati kao pozdani partneri NCAA timovima. Delimo zajedničke ciljeve kao što su razvoj mladih i talentovanih igrača i sigurno je da nas ovo motiviše da nastavimo na tom putu. U prošlosti smo igrali sa slavnim NCAA ekipama poput Kentakija, Mičigena, Indijane i Teksas Teka i te provere su nam uvek puno značile da vidimo gde se trenutno nalazimo u odnosu na te ekipe. Trenutno smo fokusirani na domaće prvenstvo a potom i na NBA draft, ali je sigurno da duele sa ekipom Virdžinije očekujemo sa velikim uzbuđenjem i željom da na pravi način predstavimo naš klub,\nFoto: Virginiasport.com/Mega Mozzart


Država častila Er Srbiju subvencijama vrednim 204 miliona evra – Slobodne novine\n“U istom periodu u finansijskim izveštajima, Er Srbija je prikazala da ima dobit manju od 37 miliona evra, što znači da nije bilo ‘dopinga’ državne kase nagomilala bi gubitak od 167 miliona evra”, navodi taj list.\n“U konsolidovanom finansijskom izveštaju Er Srbije piše, medutim, da su prošle godine prihodi od premija, subvencija, dotacija i donacija iznosili 34,32 milijarde dinara ili 20,9 miliona evra”, navodi taj list.\n“Cinici navode da nema drugog objašnjenja, osim da je taj dug računao ministar finansija Siniša Mali jer je njegova računica pokazala da kada je 2014. godine postao gradonačelnik nasledio dug Beograda od 1,2 milijarde evra, a ne 400 miliona evra, iako su i Fiskalni savet i bivši ministar finansija Dušan Vujović tvrdili da se dug ne računa kao što ga računa Mali”, naveo je NIN.\nOsim što je preuzela stare dugove Jata država je nekoliko prethodnih godina Er Srbiji praštala desetine miliona dugova prema beogradskom Aerodromu “Nikola Tesla” kome nije plaćala aerodromske takse.\n“Bez subvencija poslovni prihodi Er Srbije bili bi manji od poslovnih rashoda tako da bi gubitak iz redovnog poslovanja bez pomoći države bio 1,3 milijarde dinara, a iskazana neto dobit samo je klasičan primer knjigovodstvene kreacije”, rekao je Milićević za NIN i dodao da je “ta kompanija bez državne pomoći osudjena na laganu eutanaziju”.\n“Er Srbija je od prevoza putnika prošle godine zaradila milijardu dinara manje nego godinu dana ranije, oko 27 milijardi dinara”, naveo je Vujović i dodao da su u meduvremenu poskupeli zakup aviona i gorivo, pa da ta kompanija nije sposobna da bude samoodrživa.\nVujović je istakao da je “to pogrešno postavljen poslovni odnos, pogrešno izabran partner kome je dozvoljeno da postavlja nestručno rukovodstvo i da za to ne odgovara i da to rukovodstvo, posle šest godina, ne može da postavi kompaniju na zdrave noge”.\n“Doskorašnji generalni direktor Etihada je najuren iz kompanije jer je napravio gubitak od 3,2 milijarde evra i uništio poslovanje Er Berlina, Al Italije, Jat Ervejza i Darvin erlajna (Švajcarska). Etihad je ostao partner samo u Er Srbiji jer ga ništa ne košta”, naveo je Vujović.


Jildirim o slobodi štampe: Braćo, Tursku ne zanimaju evropske "crvene linije" - Vijesti.me\nTursku ne zanimaju evropske "crvene linije" kada je riječ o slobodi štampe, izjavio je danas turski premijer Binali Jildirim, nakon što je predsjednik Evropskog parlamenta Martin Šulc juče osudio hapšenje urednika opozicionog lista Džumhurijet.\n"Braćo, nas ne zanima vaša crvena linija. Narod je taj koji povlači crvenu liniju, a vaša linija nema značaja," rekao je Jildirim, u govoru pred parlamentom, obaćajući se članovima svoje vladajuće Partije pravde i razvoja, prenosi Rojters.\nTurska nema problem sa slobodom štampe, istakao je on.\n"To je ono o čemu se ne slažemo sa našim evropskim prijateljima. Oni uvijek pokreću pitanje slobode štampe u našim koracima u borbi protiv terorizma," rekao je turski premijer.\nPolicija je juče uhapsila glavnog urednika i više kolumnista Džumhurijeta zbog navodne podrške tog ista neuspjelom puču protiv turskog predsjednika Redžepa Tajipa Erdogana u julu.\nŠulc je rekao da ta hapšenja prelaze "još jednu crvenu liniju" kada je riječ o slobodi štampe i izražavanja u Turskoj.\nDžumhurijet: Nećemo popustiti\nZaposleni u turskom opozicionom listu "Džumhurijet" odlučni su da "ne pospuste" pred pritiskom poslije hapšnja glavnog urednika.\n"Nećemo popustiti", objavljeno je na današnoj naslovnoj strani jednog od najstarijih turskih dnevnika. Prostor za tekstove dvojice kolumnista koji su uhapšeni sa urednikom ostavljen ne prazan.\nTužilaštvo u Istanbulu kaže da su novinari u urednici pritvoreni poslije istrage o navodnoj podršci ovog lijevo orijentisanog dnevnika pokretu musilmanskog sveštenika Fetulaha Gulena koga vlada optužuje za organizovanje pokušaja puča 15. jula i zabranjenoj Radničkoj partiji Kurdistana.\nList obacuje te optužbe, a hapšenja su naišla na osude međunarodnih zvaničnika i organizacija, uključujući OEBS.\nTurska policija privela je juče glavnog urednika "Džumhurijeta" Murata Sabundžua, a CNN Turk je javio da su izdati nalozi za hapšenje ukupno 13 novinara rukovodilaca i novinara lista.\nPrethodni glavni urednik "Džumhurijeta" Džan Dundar je osuđen na šest godina zatvora zbog objavljivanja državnih tajni, uključujući informacije o akciji zvanične Ankare u Siriji.\nPresuda Dundaru je izazvala kritike i optužbe za cenzuru, koju su turskim vlastima uputile organizacije za ljudska prava i zapadne vlade, zabrinute zbog pogoršanja stanja ljudskih prava u Turskoj pod vlašću predsjednika Redžepa Tajipa Erdogana.


19/05/2020 NAJNOVIJE VESTI Zanimljivosti\nKompanija u vlasništvu američkog milijardera Ilona Maska, „Boring“ završila je iskopavanje drugog od dva tunela namenjena za podzemni tranzitni sistem.\nKompanija je prošle godine dobila ugovor za gradnju sistema tunela dugog 1,6 kilometara. Troškovi iznose 52,5 miliona dolara, a svi radovi će biti okončani u januaru 2021. godine. Ovo predstavlja prvi korak „Boringa“ u komercijalni tranzit.\nProjekat je službeno nazvan „Convention Center Loop“, a prevoziće putnike ispod centra Konvenš u Las Vegasu i to Teslinim autonomnim električnim vozilima. Sistem je dizajniran tako da u jednom satu može transportovati više od 4000 ljudi, tako da će 15-minutni hod biti zamenjen dvominutnom vožnjom. Buduća proširenja bi trebalo povezuju čuveni Strip, Međunarodni aerodrom i stadion Las Vegas.\nSad kad su dva tunela završena, kompanija će početi rad na nadzemnim stanicama za putnike na obe strane tunela, a postojaće i treća podzemna stanica u sredini kruga. Sistem bi trebalo da proradi do januara sledeće godine.\n(Izvor: Kurir.rs / Noob.ba)\nPrevious Post:SVAKA ČAST! Da li bi ovo moglo u Srbiji? Neprijatan doček za premijerku tokom posete bolnici u Briselu, lekari joj okrenuli leđa\nNext Post:VELIKO PRIZNANJE GENERALA KOJE ĆE UZDRMATI SRBIJU! Vlast krila istinu o bombardovanju 1999. godine


U nadi da na svetu postoji još izvora metala koji je zahvaljujući upotrebi u električnim automobilima postao jedan od najpopularnijih svetskih dobara, Kobold Metals je osmislio algoritme kojima pretražuje Zemljinu koru.\nTa kompanija je dobila novac od investicione kompanije iz Silicijumske doline Andresen Horovic i fonda Breakthrough Energy Ventures koje finansiraju ni manje ni više Bil Gejts i desetak drugih biznismena među kojima su i najbogatiji čovek na svetu Džef Bezos, Džek Ma, Rej Dalio i Majkl Blumberg.\n"Ono što stvaramo je zapravo Google Maps za Zemljinu koru, i ono što se nalazi ispod nje", rekla je Koni Čan iz Andresen Horovica, prenosi portal Novac.\nČak dve trećine kobalta dolazi iz Demokratske Republike Kongo, a Kobold Metals je već kupio nekoliko zemljišta u Severnoj Americi na kojima se nada da će pronaći taj traženi metal. Do kraja godine planiraju da poseduju desetak novih nalazišta.\nNemačka autoindustrija ulaže 60 milijarde evra u električne automobile\nZa Luku Novi Sad jedinu ponudu dala arapska kompanija


Zakon o podsticajima šansa za privrednike\n18.07.2019. / 8:00\nBANJALUKA, Ministar privrede i preduzetništva Republike Srpske Vjekoslav Petričević rekao je da postoji veliko interesovanje poslovne zajednice za Zakon o podsticajima u dijelu koji se odnosi na povećanje plata, ali i kada je riječ o podsticajima za direktna ulaganja.\nPetričević je na jučešnjem sastanku sa predstavnicima Unije udruženja poslodavaca Republike Srpske, koju predvodi direktor Saša Aćić, podsjetio da je Zakon o podsticajima u privredi Srpske stupio na snagu, te da prvi obračunski period traje od 1. jula do 31. decembra.\n“Nakon isteka obračunskog perioda privrednici će imati rok od 60 dana da podnesu zahtjev za podsticaj za povećanje plata”, rekao je Petričević i dodao da Ministarstvo intezivno radi na izradi pravilnika kojim će detaljnije biti regulisano pitanje podsticaja.\nOn je još jednom naglasio da će svim privrednim subjektima koji ispune uslove za ostvarenje prava na podsticaj za povećanje plate biti isplaćena ova sredstva, saopšteno je iz resornog ministarstva.\nTokom sastanka razgovarano je i o zaključku Vlade Republike Srpske kojim je predviđeno smanjenje, odnosno ukidanje neporeskih davanja.\nPetričević je rekao da je Vlada Srpske ovim zaključkom još jednom potvrdila opredjeljenje da privrednicima olakša poslovanje i unaprijedi poslovni ambijent u Srpskoj.\nAćić je rekao da je usvajanjem Zakona o podsticajima u privredi otvorena mogućnost da privrednici izađu iz zone sive ekonomije, što će doprinijeti poboljšanju standarda radnika, ali i stvaranju pozitivnijeg poslovnog ambijenta.\nSagovornici su razmotrili i mogućnosti za pojednostavljenje pojedinih administrativnih procedura, s posebnim osvrtom na smanjenje potrebne dokumentacije, što predstavlja još jednu od mjera za unaprijeđenje privrede Republike Srpske i privlačenje stranih investicija.\nPetričević je juče razgovarao i sa predstavnicima Privredne komore Republike Srpske, koje je predvodio predsjednik Borko Đurić, a na sastanku je bilo riječi o aktivnostima koje Ministarstvo realizuje, a namijenjene su unapređenju privrede u Srpskoj.\nTokom sastanka razgovarano je o neporeskim davanjima, odnosno o sprovođenju programa reforme ove vrste davanja, unaprijeđenju kontrole nad fiskalnim opterećenjem privrede i građana, te kreiranju povoljnijeg privrednog ambijenta, koji će doprinijeti povećanju konkurentnosti domaće privrede.\nShodno tome, na sastanku je dogovoreno da Privredna komora Republike Srpske dostavi svoje prijedloge i obrazloženja kako bi bili realizovali gore navedeni ciljevi.\nSagovornici su se usaglasili da je, osim prijedloga za smanjenje, odnosno ukidanje neporeskih davanja, potrebno izvršiti i analizu kompletnih administrativnih procedura u određenim oblastima, kako bi se primjenom modela standardnih troškova /SCM/ izvršilo pojednostavljivanje procedura u praksi.\nRazgovarano je o mogućnosti izmjena Zakona o slobodnim zonama Republike Srpske, i sa tim ciljem je dogovoreno da delegacija Srpske posjeti slobodnu zonu u Pirotu, koja daje odlične rezultate, kako bi se dobre prakse, koje se tamo koriste, mogle primijeniti i u Srpskoj. Srna\nTagovi: privredavjekoslav petričevićzakon o podsticajima


EXPRES - U Ćupriji "Srbija u ritmu Evrope"\nU Ćupriji "Srbija u ritmu Evrope"\nVrnjačka Banja u ritmu Evrope\nĆUPRIJA - U Ćuprija je veceras počeo Dečiju muzički festival "Srbija u ritmu Evrope", na kojem učestvuju deca Beočina, Raške, Vrbasa, Priboja, Sombora, Bogatića, Sremskih Karlovaca, Inđije, Varvarina, Ćićevca, Velike Plane, Srbobrana, Bečeja, Sjenice, Aleksndrovca, Brusa, Bačkog Petrovca, Vrnjačke Banje i Ćuprije.\nFestivalu prisustvuje 20 ambasadora, među kojima Austrije, Finske, Hrvatske, Turske, Svedške, Danske, Crne Gore, Grčke, Velike Britanije, Belgije, Kipra.\nTakođe, festivalu prisustvuju i gradonačelnici i predsednici opština iz kojih su deca.\nĆuprija je dobila organizaciju kao prošlogodišnji pobednik i želji, kako je rekao danas na konfernciji za medije predsednik opstine Ninoslav Erić, da se predstavi u najboljem svetlu i pošalje poruku prijateljstva i gostoprimstva celoj Srbiji i Evropi.\nCeo tok festivala koji se završava večeras, a koji mnogi nazivaju "Srpskom mini Evrovizijom", prenosi direktno RTS.\nManifestacija "Srbija u ritmu Evrope" u našoj zemlji se održava od 2008.godine "sa ciljem da prepozna i promoviše mlade talente u skladu sa Evropskom poveljom o učešću mladih u životu na opštinskom i regionalnom nivou, Belom knjigom EU o mladima, nacionalnom strategijom za mlade Srbije i Akcionim planom politike za mlade u Vojvodini".\nU propozicijama takmičenja stoji da će "pobednika odlučivati glasovi opština i ambasada po Evrovizijskom modelu i neograničeni broj SMS poruka gledalaca".\nTakmičenje se održava u Sportskom centru "Ada" u Ćupriji.\nIzvršni direktor manifestacije i voditelj Igor Karadarević, izjavio ne na konferenciji za medije, da u programu učestvuje 250 takmičara iz 20 gradova Srbije.\nFestival prati 2.500 gledalaca, a 250 ljudi je uključeno u realizaciju programa.\nMore in this category: « Prasetina s ražnja i svadbarski kupus za predsednika Kine\tUbijen takmičar šou programa "The Voice" Alehandro Fuentes »


09/12/2021 | 12:26 ⇒ 12:32 | Autor: SRNA\nČlan Predsjedništva SNSD-a Staša Košarac ocijenio je da je političko djelovanje SNSD-a u protekle tri godine u zajedničkim institucijama vlasti u Sarajevu jasno pokazalo da Republika Srpska može da postoji i funkcioniše bez BiH, ali da BiH nikako ne može da funkcioniše bez izabranih predstavnika Srba iz Srpske.\n- Vrijeme je da prestanemo da plaćamo institucije na nivou BiH koje ne funkcionišu i da njihove nadležnosti vratimo Republici Srpskoj, tamo gdje te nadležnosti po Ustavu BiH i pripadaju - naglasio je Košarac uoči sutrašnje posebne sjednice Narodne skupštine Republike Srpske.\nKošarac je poručio da sutrašnja posebna sjednica Narodne skupštine Republike Srpske predstavlja politički odgovor na nastavak bjesomučne kampanje kršenja odredbi Dejtonskog mirovnog sporazuma i Ustava BiH, koju su bošnjački političari i njihovi strani mentori pokušavali da provedu uprkos oštrom protivljenju i otporu izabranih i imenovanih zvaničnika Republike Srpske u zajedničkim institucijama BiH.\nOn je podsjetio da su u protekle tri godine u Predsjedništvu, parlamentu i Savjetu ministara BiH, gdje je SNSD imao direktan i neposredan uticaj, u potpunosti zaustavljeni negativni i opasni trendovi donošenja odluka štetnih po interese Republike Srpske i srpskog naroda.\n- U tim zajedničkim institucijama od novembra 2018. godine, kada je Milorad Dodik preuzeo funkciju srpskog člana Predsjedništva BiH, do danas nije donijeta nijedna odluka koja bi nanijela štetu ili ugrozila pozicije i nadležnosti Republike Srpske. Na to smo, s punim pravom, ponosni - rekao je Košarac Srni.\nOn je naglasio da je političkom Sarajevu, kao i međunarodnim zvaničnicima koji godinama podržavaju i sponzorišu bošnjačku unitarističku politiku, već poslije nekoliko sedmica postalo jasno da SNSD neće pristajati na trule kompromise, prikrivene pokušaje prenosa nadležnosti pod plaštom procesa evropskih integracija, niti će nasjedati na podvale bošnjačke politike i stranaca na štetu Republike Srpske.\n- U ovom mandatu, za razliku od prethodnog, nije prenesena nijedna nadležnost sa nivoa Republike Srpske na nivo BiH. Vodili smo jasnu politiku zaštite dejtonskog Ustava, nadležnosti i interesa Republike Srpske, a zajedničke institucije sveli na njihovu ustavnu ulogu koordinatora i servisa dva entiteta - rekao je Košarac, koji je i ministar spoljne trgovine i ekonomskih odnosa u Savjetu ministara.\nProvođenje takve politike je, kaže, pokazalo nefunkcionalnost i besmislenost postojanja brojnih institucija na nivou BiH, posebno onih koje su nastale nametnutim zakonima i odlukama visokih predstavnika.\n- Danas, kada nas lažno optužuju za blokadu institucija BiH, treba se prisjetiti da su dvojica bošnjačkih članova Predsjedništva BiH punih godinu dana blokirali imenovanje predsjedavajućeg Savjeta ministara, čime su kršili Ustav BiH i Zakon o Savjetu ministara. Nikada taj Savjet ministara, kojim predsjedava Zoran Tegeltija, nije imao ozbiljnu podršku SDA i svih drugih pretežno bošnjačkih partija u Predstavničkom domu i Domu naroda parlamenta BiH, čime su bošnjačke političke partije značajno doprinijele onome što danas stranci zovu nefunkcionalnost institucija BiH - upozorio je Košarac.\nPrema njegovim riječima, SDA i druge bošnjačke partije partnere su tražile i nalazile u poslanicima opozicionih političkih partija iz Republike Srpske u Predstavničkom domu parlamenta BiH.\n- U tom domu većinu je najčešće činila takozvana `CIK koalicija`, nazvana po poslanicima koji su izglasali nezakonito imenovanje članova Centralne izborne komisije BiH. Zarad mrvica vlasti i očuvanja stečenih pozicija u zajedničkim institucijama, SDS i PDP nastavili su dugogodišnje partnerstvo sa SDA i drugim bošnjačkim strankama. Zakone i druge akte štetne po Republiku Srpsku nisu mogli usvajati jer je SNSD imao neoborivu većinu u Domu naroda parlamenta BiH - pojasnio je Košarac.\nOn je dodao da je SDA u borbi za ostvarenje svojih unitarističkih političkih ciljeva koristila jedini preostali mehanizam – Ustavni sud BiH, koji je, zahvaljujući djelovanju stranih sudija, preuzeo ulogu visokog predstavnika i nastavio sa prekrajanjem Ustava BiH na štetu Republike Srpske.\n- Na kraju su morali da ožive i povampire očajnog Valentina Incka, čija je odluka da nametne izmjene Krivičnog zakona BiH bila kap koja je prelila čašu strpljenja Republike Srpske i njenih institucija, te pokrenula opravdanu kampanju poništavanja neustavnih i nametnutih zakona i vraćanja ustavnih nadležnosti Republike Srpske - naglasio je Košarac.\nOn je najavio da će SNSD nastaviti političku borbu i za odlazak stranih sudija iz Ustavnog suda BiH, kao i za uspostavljanje punog suvereniteta i balansa u donošenju odluka u toj pravosudnoj instituciji.\n- Za Republiku Srpsku nije prihvatljivo da se Ustavni sud BiH koristi kao instrument ili igračka u rukama bošnjačke politike i nedobronamjernih stranaca. Nisu prihvatljive, niti su provodive odluke koje se donose glasovima dvoje bošnjačkih i troje stranih sudija, a kojima se očigledno prekrajaju odredbe Ustava BiH na štetu Srba i Republike Srpske. Ovo je pitanje koje ćemo staviti na sto u svim razgovorima o budućnosti ove zemlje - zaključio je Košarac.


Primi Sogni Ogradica Medium GattoBlu 042-117: Ogradice Za Bebe: SveZaKucu.rs Prodaja, Cena, Beograd, Srbija\nPrimi Sogni Ogradica Medium GattoBlu 042-117\nKarakteristike proizvoda: Primi Sogni Ogradica Medium GattoBlu 042-117\nOgradica pravougaonog oblika, u kojoj dete može slobodno da se kreće\nDezen: Gatto Blu\nMaterijal jednostavan za održavanje i štampan u netoksičnim bojama\nDimenzije otvorene ogradice 112 x 76 x 76 cm\nDimenzije zatvorene ogradice 112 x 76 x 20 cm\nČetiri drške koje omogućavaju vašem detetu da lakše ustane\nŠiroko tapacirano dno, mekane ivice i strme strane izrađene od jake mreže, kako bi zaštitili dete od mogućih povreda\nJednostavan sistem za skalapanje i samim tim laka za odlaganje\nUzrast: 3m+ (3 meseca i više)\nOpis proizvoda: Primi Sogni Ogradica Medium GattoBlu 042-117\nOgradica italijanske kompanije PRIMI SOGNI je mesto gde će dete veoma srećno i sigurno moći da provodi svoje vreme i svojim roditeljima da malo oduška.\nIzuzetno jednostavna za korišćenje, omogućava direktan kontakt sa detetom, a mreža od koje su izrađene ivice daje mu jasan pogled na svet oko njega. Mekan materijal, štampan netoksičnim bojama i široko tapaciranog dna da zaštitite svoje dete od mogućih povreda. Istovremeno i lepog dezena sa mnoštvom boja koje stimulišu njegovo čulo vida. Ogradica je opremljena sa četiri drške za pomoć deci pri lakšem ustajanju. Vrlo laka za odlaganje zahvaljujući jednostavnom sistemu za sklapanje.\nIzdiktirajte operateru šifru proizvoda - šifra ovog proizvoda je: 18087\nSifra 18087, kolicina (za 1 komad kucate 1, za 3 komada 3), Ime i prezime, Adresu isporuke, Poštanski broj, Grad, Kontakt telefon, e-mail adresu (e-mail adresa nije obavezna)\nPrimer: Sifra 18087, 2, Pavle Milosevic, Obalska 18, 11000, Beograd, 063123123, pavmi@szk.com


Anđelina Džoli ekskluzivno na Pinku u 15:30! - Svet portal\nHome Anđelina Džoli ekskluzivno na Pinku u 15:30!\nDanas u 15.30 na TV Pink možete da pogledate ekskluzivni intervju sa Anđelinom Džoli koja će po prvi put za jedan elektronski medij iz Srbije govoriti o spornom filmu “U zemlji krvi i meda”, ali i o navodnoj diskriminaciji Srba u Republici Srpskoj.\nIntervju će biti prikazan u celosti, a Anđelina je odgovarala i na konkretna pitanja zašto ne dolazi uBeograd, da li misli da je trebala da prikaže veću patnju i žrtve na srpskoj strani, šta kaže o tome što se film neće prikazivati u Republici Srpskoj, komentari da je film antisrpski…\nU specijalnoj emisiji govore i Rade Šerbedžija, Zana Marjanović, Goran Kostić, Vanesa Đogo, kako o filmu, tako i na pitanja koja zanimaju našu javnost.\n“Anđelina je tokom oba intervjua bila izuzetno prijatna. Rekla mi je da joj je drago što ima priliku da se lično obrati našoj javnosti i da objasni šta je istina, a šta ne od onoga što se čulo i pisalo o njoj lično, a da je narod taj koji treba da potom formira svoj stav”, kaže autorka emisije Biljana Obradović.\n“Trudila sam se da budem profesionalna, ali da dobijem i odgovore na škakljiva pitanja, rizikujući da možda, poput drugih holivudskih zvezda u takvim situacijama, prekine intervju zbog nezgonih pitanja”, zaključuje Biljana.


Vesti online / Vesti / Srbija / Rusi upozoravaju: Haradinaj kao premijer donosi rat Balkanu, Srbija da bude spremna\nRusi upozoravaju: Haradinaj kao premijer donosi rat Balkanu, Srbija da bude spremna\nDirektor Balkanskog centra za međunarodnu saradnju i jedan od najbližih saradnika Vladimira Putina Viktor Kolbanovski upozorio je, komentarišući odluku parlamenta u Prištini da izglasa nepoverenje vladi Ise Mustafe, da bi izbor Ramuša Haradinaja za premijera značio novi rat na Balkanu.\nSpreman za realizaciju projekta "velika Albanija": Ramuš Haradinaj\n- Glasanje u parlamentu takozvane države Kosovo o nepoverenju vladi, podrazumeva, prema Ustavu ovog samoproglašenog entiteta, automatsku ostavku vlade Ise Mustafe - naveo je Kolbanovski da bi potom konstatovao:\n* Haradinaj novi premijer Kosova?\n* "Albanci nisu sila koje se treba plašiti"\n- Ako nema valjanih razloga za ostavku Ise Mustafe, ovakav scenario jedino može biti objašnjen direktnim instrukcijama koje su Kosovski Albanci dobili od SAD, u sklopu realizacije projekta velika Albanija. Potencijalni izbor ratnog zločinca Ramuša Haradinaja za premijera takozvane države Kosovo značio bi realizaciju agresivnih planova Albanaca na Kosovu u Srbiji i Makedoniji - naglasio je Kolbanovski.\nPrema njegovim rečima, u ovoj situaciji, verovatnoća oružanog sukoba na Balkanu može se sprečiti samo uspostavljanjem vojne regionalne ravnoteže i kvalitativnim poboljšanjem vojnog potencijala Srbije.\n- Snaga srpskog odgovora na vojni napad bi trebalo da obeshrabri rešenost bilo kog agresor uzme oružje u ruke i napadne, bez obzira na podršku međunarodnih pokrovitelja - zaključio je Kolbanovski.\nSRBIJA "Amerika i Rusija ponovo lome koplja preko Srbije - nije dobro..."\nEX YU Tenzije rastu: Priština preti Crnoj Gori i ratom\nSRBIJA Američki senator u Prištini, Haradinaj očekuje podršku\nSRBIJA "Velike sile da zaustave širenje velike Albanije! I šta sa Srbima?"


Rok za trejdovanje košarkaša u NBA ligi ističe 8. februara i prema pisanju tamošnjih medija, Nemanja Bjelica bi mogao da napusti Minesotu.\nNaime, "Bličer riport" (Bleacher report) je napravio listu igrača koji bi mogli da promene sredinu, a među njima je i naš as.\nKako navode, Bjelica bi zajedno sa Kolom Oldridžom trebalo da ode u Bruklin, dok bi "vukove" pojačali Demar Kerol i Džo Heris.\nJasno je da bi ovakav rasplet verovatno doneo reprezentativcu Srbije više minuta na parketu, ali bi izvesno propustio plej-of.\nTakođe, isti izvor piše da bi igrače mogli da zamene Lejkersi i Orlando. U Los Anđeles bi otišli Mario Hezonja i Šelvin Mek, a Džordan Klarkson i Ivica Zubac bi krenuli u suprotnom pravcu.


05.05.2016 u 18:17\nAvramopulos: Bez viza samo sa kosovskim pasošima\nPRIŠTINA– Komesar EU za migracije i unutrašnja pitanja Dimitris Avramopulos izjavio je danas u Prištini da će, nakon donošenja preporuke o viznoj liberalizaciji za građane Kosova, biti priznati samo kosovski pasoši. Na pitanje novinarke RTK2, srpskog kanala kosovske televizije, šta će se dešavati sa građanima kojima je pasoš izdala Srbija, odnosno Kooordinaciona uprava, i kojima je do sada bila potrebna viza, on je odgovorio: „Da budem jasan. Samo kosovski pasoši su priznati.„ Na njeno pitanje da li ti građani sada treba da uzmaju kosovske pasoše ili Srbija treba da im izda „normalne” pasoše, on je ponovio da će se, kada je reč o sistemu putovanja bez viza, priznavati samo kosovski pasoši, a da za sve ostalo treba pitati kosovskog premijera.\n04.05.2016 u 15:08\nEK uslovno predložila ukidanje viza Turskoj\nBRISEL – Evropska komisija predložila je danas vladama država članica EU da ukinu vize turskim državljanima do kraja juna pod uslovom da Ankara ispuni svih 72 kriterijuma za viznu liberalizaciju, prenose agencije. Komesarka EU za konkurenciju Margaret Vestager objavila je na svom nalogu na Tviteru saopštenje EK u kojem se navodi da se predlaže liberalizacija viznog režima za građane Turske. Komisija je, međutim, pronašla da Turska nije uspela da ispuni svih 72 standarda za viznu liberalizaciju, među kojima su pitanje biometrijskih pasoša i poštovanja ljudskih prava, navodi AFP, prenosi Tanjug. Potpredsednik EK Frans Timermans precizirao je da Turska mora da ispuni još pet od 72 norme EU. „Ovde nema slobodne vožnje”, poručio je on novinarima i naglasio da će Ankara morati da\n04.05.2016 u 11:59\nČavušoglu: Turska na korak do ispunjavanja svih uslova\nBON, ANKARA - Turska je na korak od ispunjavanja svih uslova kako bi obezbedila bezvizni režim za svoje državljane ka Evropskoj uniji, uključujući i izmene u turskim pasošima, izjavio je ministar inostranih poslova Turske Mavlut Čavušoglu. Ova izjava turskog ministra je stigla pre današnje odluke Evropske komisije o viznoj liberalizaciji sa Turskom, prenosi Rojters. Turska trebala da ispuni 72 uslova koje od nje zahtevala Evropska unija kako bi građani te zemlje od leta mogli da putuju u EU bez viza, a prema navodima Komisije ta zemlja je do prošlog vikenda ispunila 62 uslova, navodi se u analizi Dojče vele. Kako bi spasila Sporazum o izbeglicama, Evropska komisija mogla bi da izađe u susret Turskoj dok neki naslućuju da bi moglo da bude reči o „trulom kompromisu”, navodi\n04.05.2016 u 14:05\nBRISEL – Evropska komisija je danas predložila Savetu EU i Evropskom parlamentu da ukine vize za građane Kosova za kraći boravak u zemljama „šengenske zone”, saopštila je EK. Komisija je takođe objavila i pozitivnu procenu u kojoj se navodi da je Kosovo ispunilo zahteve za viznu liberalizaciju, navodi se u saopštenju objavljenom na sajtu EK. Komesar EU za migracije, unutrašnje poslove i državljanstvo Dimitris Avramopulos saopštio je da je „ova odluka je rezultat napornog rada i napora kosovskih vlasti u postizanju dalekosežnih i važnih reformi na polju pravde i unutrašnjih poslova, što se pozitivno odrazilo i na područjima kao što su vladavina prava i reforma pravosuđa.„\nProdaje li EU sebe kad ukida vize\nIz Brisela stižu nagoveštaji da bi do leta Turskoj, Ukrajini, Gruziji i Kosovu mogle biti ukinute vize. Mada iz Evropske komisije tvrde da stavljanje na belu „Šengen listu” zavisi od ispunjenja strogih tehničkih uslova, sve upućuje da će se u njihovom slučaju, ipak, gledati kroz prste. Za razliku od ovih zemalja i Prištine, Brisel je Srbiji cepao dlaku načetvoro dok nije preskočila šengenski vizni zid. Nasuprot vesti koja je pre nekoliko dana preneta iz Prištine da je Kosovo ispunilo šest od osam preporuka EK za viznu liberalizaciju, kosovski premijer Isa Mustafa, koji je minule sedmice bio u Briselu, samouvereno je izjavio da je samo „pitanje nedelja” kada će biti doneta odluka o ukidanju viza. Ni u januaru ove godine nedovršeni poslovi iz „mape puta”, koju je Kosovo dobilo\n19.04.2016 u 14:56\nBez viznih olakšica otpada dogovor EU i Turske o izbeglicama\nJedna direktna i jedna diplomatski uvijena izjava, obe podjednako ubojite, nedvosmisleno su juče pokazale da je, ako je neko uopšte sumnjao, došlo novo vreme u odnosima Turske i Evropske unije. Najpre je turski predsednik Redžep Tajip Erdogan poručio da je „EU potrebna Turska više nego što je Turskoj potrebna EU”, a na sličnom fonu je premijer Ahmet Davutoglu pripretio da će otpasti dogovor o zadržavanju izbeglica na turskoj teritoriji ukoliko Brisel ne ispuni obećanje i do juna uvede vizne olakšice. Kao večiti kandidat za članstvo u EU i zemlja sa najdužim stažom u evropskoj čekaonici, Turska je i te kako osetila da je na scenu stupila nova realnost i da se takva šansa ne propušta. „Politika” je pre samo dve godine izveštavala o poseti, tada premijera, Erdogana Briselu gde je došao\n13.04.2016 u 19:05\nAmerikanci bez viza putuju u Evropu i ovog leta\nI ovog leta Amerikanci će moći slobodno, samo sa svojim pasošima, da putuju po Evropi kad god im padne na pamet. Predlog da se Amerikancima uvede vizni režim ako žele da putuju u neku od zemalja Evropske unije ipak se nije našao na dnevnom redu Evropske komisije, koja se juče sastala u Strazburu. Iako je najavljivano da će se već u prvoj polovini aprila predložiti da se SAD uvrste u one zemlje čijim je državljanima neophodna viza da bi putovali u bilo koju zemlju EU, Vašingtonu je progledano kroz prste, a rok je pomeren za 12. jul. Do tada bi SAD morale da ukinu vizni režim za preostalih pet zemalja EU ako žele da njihovi građani putuju bez dodatnih komplikacija u Evropu, kao što to čine sada.\n18.12.2015 u 15:05\nEvropska komisija predlaže viznu liberalizaciju za Kosovo\nBRISEL – Predsednik Evropske komisije Žan-Klod Junker predložio je danas da Evropska unija uvede viznu liberalizaciju za građane Kosova, Ukrajine i Gruzije. „Komisija je jutros pozitivno ocenila predlog vizne liberalizacije za Gruziju, Kosovo i Ukrajinu”, rekao je Junker nakon samita lidera EU u Briselu, a prenela je agencija AFP. Ta agencija , kako prenosi Tanjug ,podsetila je da Gruzija, Ukrajina i Kosovo nisu u dobrim odnosima sa Rusijom, kao i da je Unija krajem prošle godine suspendovala pregovore sa Rusijom o bezviznom režimu za kraće boravke, zbog uloge zvanične Moskve u ukrajinskoj krizi.\n17.09.2015 u 22:25\nPARIZ – Predsednik Francuske Fransoa Oland danas je upozorio da će se, ukoliko izbeglička kriza ne bude razrešena, Šengenska zona „naći u opasnosti”. Evropska unija nastoji da razreši najgoru izbegličku krizu još od Drugog svetskog rata, a Nemačka, Austrija i Slovačka su zbog velikog priliva izbeglica ponovo uvele pogranične kontrole, suprotno odredbama Šengenskog sporazuma, prenela je...\n26.09.2020 u 18:09\nNajbogatiji Britanac i zagovornik Bregzita preselio se u Monako


Republička izborna komisija utvrdila broj biračkih mesta za glasanje na izborima za predsednika Republike Srbije | CeSID\nRepublička izborna komisija utvrdila broj biračkih mesta za glasanje na izborima za predsednika Republike Srbije\nGlavna stranica slider Novosti 09.03.2017.\nNa sednici koja je održana 9. marta 2017. godine, Republička izborna komisija je utvrdila tačan broj biračkih mesta za glasanje na izborima za predsednika Republike Srbije koji su zakazani za 2. april 2017. godine.\nUkupan broj biračkih mesta za glasanje je 8.253, od ovog broja 8.224 biračkih mesta su u gradovima i opštinama, dok je 29 biračkih mesta predviđeno za glasanje unutar Zavoda za izvršenje sankcija.\nZbog porasta broja birača u nekim opštinama će se povećati broj biračkih mesta. Takva situacija je u opštini Voždovac u kojoj će za ove izbore biti dva biračka mesta više u odnosu na prethodno održane izbore. U opštini Rakovica, u Kraljevu i Nišu biće ubačeno po jedno novo biračko mesto, dok će zbog smanjenja broja birača u Krupnju i Užicu biti ukinuto po jedno biračko mesto.\nOdluku o tačnom broju biračkih mesta na Kosovu i Metohiji i inostranstvu Republička izborna komisija će doneti tek nakon što dobije predlog iz Ministarstva spoljnih poslova, odnosno iz Kancelarije za Kosovo i Metohiju.


FK "Кaraš" iz Jasenova šampion Druge JBFL grupe "Istok" - BC Info\n6. juna 2022. admin Bela Crkva, Sport 0\nКolo pre kraja prvenstva, ekipa iz Jasenova je obezbedila prvo mesto i tako što je na svom terenu pobedila „Omladinac“ iz Zagajice, dok je direktan konkurent „Banat“ iz Ilandže izgubio u Izbištu od „Poleta“.\nFK „Кaraš“ je imao uspona i padova tokom sezone, ali je posle svake male krize izlazio još jači i kada se sve sabere i oduzme, sasvim je zasluženo osvojio titulu. Imao je više problema protiv, na papiru, slabijih protivnika, nego protiv ekipa koje su se borile za viši rang.\nPredsednik kluba Laslo Horti se, nakon osvajanja titule, zahvalio igračima i celokupnoj upravi kluba.\n„Veoma smo zadovoljni osvojenom titulom, koju poklanjamo našim meštanima, koji su sve vreme bili uz nas i davali nam vetar u leđa. Želim da se zahvalim i predsednici opštine Violeti Simić na podršci, kao i svima koji su nam pomogli da ostvarimo ovaj veliki uspeh“ – rekao je Horti.\nPosle uručenja pobedničkog pehara, klub očekuje kratka pauza, pa kreću pripreme za novu sezonu u višem rangu.


Lanaco u Elite evropskom društvu – The PRESTIGE\nEkonomija 02.12.2016. elite program, lanaco\nLanaco je prva kompanija iz BiH koja je uzela učešće u Elite programu Londonske berze i kroz ovaj program omogućila pristup finansijskom tržištu, bankarskom sektoru i unaprijeđenju softverskog inženjeringa. Lanaco je ovim ulaskom prepoznata kao jedna od najprestižnijih kompanija u Evropi\nKompanija Lanaco je svoju šansu dobila zahvaljujući prijedlogu UniCredit Bank Banja Luka, jer je u pomenuti program moguće ući samo putem preporuke.\nUčešće kompanije Lanaco u Elite programu biće od velikog značaja i za domaću poslovnu zajednicu, koja je dobila svog predstavnika u elitnim poslovnim krugovima.\nProgram Elite namijenjen je malim, srednjim i velikim preduzećima, kojima pomaže da se kroz pristup dugoročnim mogućnostima finansiranja što bolje pripreme za narednu fazu svog razvoja, a djeluje na principu tutorstva i učesnici imaju direktan pristup finansijskoj zajednici. Kompanije imaju priliku da se međusobno povezuju i sarađuju, razmjenjuju iskustva te zajedno kreiraju poslovne planove.\nOd 2012. godine, u ovom programu je preko 400 kompanija iz cijele Evrope, sa kojima radi preko 150 savjetnika i preko 100 investitora.\nElite zajednica danas zapošljava okuplja preko 140.000 zaposlenih u 30 sektora, i ostvaruje godišnji promet od 33 milijardi eura.


Muzzik TV | Muzički portal - Dodela 3. nagrade zadužbine Milan Mladenović\nU utorak, 21. septembra 2021. godine održana je treća po redu dodela nagrada za mlade i talentovane bendove iz čitavog regiona u organizaciji zadužbine Milan Mladenović.\n22. 09. 2021. 15:47\nAutor: Vuk Marković\nSam događaj se odvijao ispod Silosa, na lokaciji Silosi Beograd na Dunavskom keju, a atmosfera je bila fenomenalna. Pored učesnika i žirija, koji su činili Damir Urban (Hrvatska), Kiril Džajkovski (Severna Makedonija), Ivan Fece Firči (Srbija), Katarina Epštajn (Srbija) i Zoran Stojačić (Hrvatska), na događaju su bili pristni i frontmeni najvećih rokenrol bendova sa ovih prostora.\nOsim njih, dodeli nagrade su prisustvovali i dugogodišnji Milanovi prijatelji: Zoran Kostić Cane i Srđan Gojković Gile kao i mnogi drugi ljudi iz javnog života Srbije i celog regiona.\nSam program dodele nagrade vodila je glumica Milena Radulović, a program je sadržao pregršt zanimljivih aktivnosti, kao što su nastup LP Dua koji je u divnim anarnžmanima izveo pesme „Zid“ i „Tonemo“ i naizmeničnog najavljivanja finalista i razgovora sa žirijem.\nZa nagradu se ove godine prijavilo čak 197 bendova, a samo njih 14 je stiglo do finalog dela. Kao najveće iznenađenje večeri slobodno možemo navesti Firčijev poklon doboša (koji specijalno izrađuje Firchie Drums) bubnjarki benda Vizelj Jelisaveti Todorov.\nNakon ovog divnog iznenađenja usledilo je proglašenje pobednika za 2021. godinu. Ime pobednika pročitao je pevač i gitarista prošlogodišnjeg pobednika grupe Dram, Stefan Aćimović, a pobedu je ove godine odnela pesma „Tu“ benda Ana & The Changes.\nZanimljivo je da je Ana Ćurčin sa svojim bendom do sada stvarala isključivo na engleskom jeziku, a da je pesma „Tu“ prva njena numera otpevana na maternjem jeziku. Za sam kraj događaja okupljeni su mogli da uživaju u kraćem koncertu grupe Dram, u čast prošlogodišnje pobede na ovom takmičenju. Čestitamo Ani Ćurčin i njenom bendu što su postali novi laureati Nagrade Milan Mladenović!\nnagrada milan mladenović ana ćurčin ana\nOtvoren konkurs za Nagradu Milan Mladenović 2021\nKo su finalisti nagrade „Milan Mladenović”


Pored brojnih problema sa kojima se godinama suočavaju crnogorski pomorci, kojih ima oko sedam hiljada, u posljednje vrijeme susrijeću se sa još jednim. Zbog nedavne zaplijene ogromne količine kokaina u SAD-u, na brodu MSC Gajan, kada su uhapšeni i pomorci iz Crne Gore, kompanija koja je vlasnik pomenutog broda donijela je odluku da se na brodovima koji plove do luka Južne Amerike više ne mogu zapošljavati naši pomorci.\nOvakav potez veoma narušava ugled crnogorskih pomoraca. Neki od njih zbog od straha da ne ostanu bez posla su odlučili da se odreknu crnogorskog državljanstva.\nIzvor: CDM/RTV Budva


I, iako su gotovo sva evropska fudbalska prvenstva zaustavljena, priče o sledećem prelaznom roku su dovele do usijanja tražanja odgovora na pitanje "U koji klub će iz Juventusa otići čuveni Portugalac?!".\nSam Kristijano Ronaldo, koji je sa "starom damom" potpisao četvorogodišnji ugovor kada je iz madridskog Reala stigao u Torino 2018, rešio je da stavi tačku na sva nagađanja.\nNaime, kako prenosi "Tutosport", Ronaldo je danas čelnim ljudima Juvea dao reč da će "ugovor odraditi do kraja".\nTo znači da će još pune dve sezone kapiten portugalske reprezentacije, aktuelnog prvaka Evrope, oduševljavati sve navijače Juventusa.\nBilo je raznih nagađanja šta će biti sa Ronaldom kada pandemija novog korona virusa prođe, od toga da klub neće moći da ga plaća kao do sada, zbog ekonomskih posledica zdravstvene krize koja je uzdrmala svet, preko toga da u Realu željno očekuju njegovog povratak, pa sve do glasina da bi bogati vlasnici Pari Sen Žermena mogli da ga ugrabe konkurentima "ispred nosa".\nMeđutim, "Tutosport" naglašava da Ronaldo ima izvrsnu saradnju sa celom upravom Juventusa, a naročito sa predsednikom slavnog kluba, Andreom Anjelijem, kome je i dao reč da će sve biti kako je ugovorom i predviđeno, odnosno da će u Torinu ostati do leta 2022. godine.\nIma 35 godina i u vreme isticanja aktuelnog ugovora, na leto 2020, sa 37 i po - mogao bi polako i da se povuče u fudbalsku penziju. Osim, naravno, ako ne reši da "produži svoj fudbalski život još malo", i to nekoj sportski egzotičnoj lokaciji, na kojoj bi bogati vlasnici mogli da priušte jednu takvu zvezdu u svom timu.


U susret 35. Beogradskom maratonu :: Sportal\nBeogradski maraton/Ustupljene fotografije\nU susret 35. Beogradskom maratonu\nSt. K. - Vest objavljena: 17:51 - 13.05.2022\nSve takmičare i učesnike, devetu godinu zaredom, osigurava Uniqa osiguranje. Sonja Marić direktorka brenda i komunikacija Uniqa osiguranja, tom prilom je izjavila: “Ponosni smo što ćemo i u 35. jubilarnom izdanju Beogradskog maratona biti deo najmasovnijeg trkačkog pokreta i ovog prestižnog događaja. Kao zvanično osiguranje, brinućemo o sigurnosti svih učesnika. I ovog puta ćemo kroz muzičke stanice da obezbedimo pravi ritam za trkače. Veliki uspeh je i samo učešće na maratonu, a bolje od pobede je da zajedno stignemo do cilja“.


100 miliona dinara za šumske puteve u Vojvodini | TV KANAL 9 NOVI SAD\nNaslovna EMISIJE 100 miliona dinara za šumske puteve u Vojvodini\n100 miliona dinara za šumske puteve u Vojvodini\nVIDEO K9: Ugovori za izgradnju šumskih puteva, vredni skoro 100 miliona dinara, potpisani su sa tri koririsnika koji su ova bespovratna sredstva dobili na osnovu konkursa Pokrajinskog sekretarijata za šumarstvo. Novac je obezbeđen iz Budžetskog fonda za šume Autonomne pokrajine Vojvodine u 2018.godini.\nUkupna vrednost investicije za izgradnju 25 kilometara šumskih puteva u Vojvodini je 140 miliona dinara, od čega je 100 miliona obezbedio Pokrajinski sekretarijat za poljoprivredu, vodoprivredu i šumarstvo, a 40 miliona korisnici iz sopstvenih sredstava.\n“Ugovore su danas potpisali Vojvodina šume, Nacionalni park Fruška gora i Eparhija sremska SPC kao veliki korisnici šumskih površina u Vojvodini. Ovo su značajna ulaganja u iznosu od 100 miliona dinara. Biće izgrađeno 25 kilometara novih šumskih puteva”, rekao je Đorđe Milićević, potpredsednik Pokrajinske vlade.\nIzgradnjom novih puteva, kako je rekao, biće omogućena efikasnija zaštita i upravljanje šumama, jednostavniji ulazak mehanizacije, jeftinija i jednostavnija eksploatacija i zaštita od požara.\n“Pored izgradnje šumskih puteva ono što čemo u narednom periodu uraditi jeste rekonstrukcija postojećih šumskih puteva, a ukoliko bude postojala potreba izdvojićemo i finansijska sredstva za izgradnju mostova na šumskim putevima. Dakle, to je koncept i pristup Pokrajinske vlade da u dogovoru sa korisnicima dođemo do izdefinisanih prioriteta i da za to izdvojimo finansijska sredstva”, naveo je dr Vuk Radojević, pokrajinski sekretar za šumarstvo.\nKada se govori o Nacionalnom parku Fruška gora, tri projekta su finansirana ovim ugovorom, kaže Radojević, a u pitanju su šumski putevi koji su u stvari prilazi Grebenskom putu.\nPrethodni tekstProleter optimista na staru Super lige\nSledeći tekstEgipatski “Plavi slon” u SNP-u


"Kritična masa" u subotu u centru grada - Bajsologija\nGradski biciklizam, Izdvajamo 1 / 20.02.2014\nOve subote u centru Beograda biće održana 35. "Kritična masa", redovan mesečni skup biciklista koji vožnjom gradskim ulicama žele da istaknu mogućnosti ove vrste transporta, kao i potrebu za boljim uslovima za sve koji bicikl koriste kao prevozno sredstvo.\nTradicionalna vožnja koja se gotovo pune tri godine održava svake poslednje subote u mesecu okupiće više od 150 biciklista koji će vožnjom kroz centralne gradske ulice skrenuti pažnju na neophodnost bolje biciklističke infrastrukture, bezbednosnih uslova u saobraćaju, kao i bolju edukaciju svih učesnika u saobraćaju o pravima biciklista.\nTematika ovomesečne vožnje je na ironičan način prilagođena aktuenlim događajima, odnosno predizbornim kampanjama, u kojima gotovo da nema reči o boljim uslovima za bicikliste, što ukazuje na to da biciklisti sami moraju da dignu „Glas za bajs!“.\nTrasa ovomesečne vožnje kroz grad je dugačka 7,6 kilometara, a biciklisti će se kretati maksimalnom brzinom od 15km/h. Na „Kritičnoj masi“ su uvek dobrodošli i ostali korisnici nemotorizovanih vozila (rolera, skejrbordova, trotineta, itd), kao i deca na svojim biciklima, jer to nikad nije trka, već mesečna povorka kroz grad u kojoj se širi svest o postojanju i ovog načina prevoza.\nOvog meseca od značaja biće transparenti koji će učesnici nositi, i u kojima će biti prenete poruke gradskim vlastima, a zviždaljkama i zvoncima, neobičnim biciklima i muzičkim prikolicama, skretaće se pažnja prolaznicima.\nOkupljanje počinje u subotu u 16.30 na Trgu Republike, a sama vožnja u 17 časova.


VLADA KANADE: ODLUKE USTAVNOG SUDA BIH SU KONAČNE I OBAVEZUJUĆE – DAN ENTITETA RS NE MOŽE BITI 9. JANUAR — Bosnjaci.Net\nVLADA KANADE: ODLUKE USTAVNOG SUDA BIH SU KONAČNE I OBAVEZUJUĆE – DAN ENTITETA RS NE MOŽE BITI 9. JANUAR\nObjavljeno: 08. January 2019. 20:01:31\n„Ustavni sud BiH je utvrdio da Zakon o praznicima entiteta RS nije u skladu sa Ustavom BiH, te da krši Međunarodnu konvenciju o ukidanju svih oblika rasne diskriminacije i Evropsku konvenciju za zaštitu ljudskih prava i osnovnih sloboda. Pompezno organizovanje 9. januara i prisustvo Vlade Srbije ništa dobro neće donijeti ni Srbiji ni entitetu ni srpskom narodu u cjelini. Najava Srbije o dolasku na proslavu 9. januara, simbolizira legitimaciju zločina genocida u BiH. ali i otvorenu podršku negiranju odluke Ustavnog suda BiH od strane aktuelnih vlasti u entitetu RS.\nInternacionalni ekspertni tima Instituta za istraživanje genocida Kanada vas poziva da odmah pošaljete poziv političkom establišmentu Republike Srbije i entieta RS za primjenu odluke Ustavnog suda BiH kojom je Dan entiteta RS proglašen neustavnim. Poručite jasno da entitet RS nikada neće biti srpska država na tlu međunarodno priznate države BiH, bez ozbira na insistiranje održavanja paradržavnih ceremonija poput ove devetog januara“.\nMolim vas budite sigurni da je Kanada čvrsto posvećena Općem okvirnom sporazuma za mir i za očuvanje teritorijalnog integriteta i suvereniteta BiH u skladu sa međunarodnim pravom. Kao članica Upravnog odbora Vijeća za implementaciju mira, Kanada podržava BiH u svom razvoju kao stabilnu, održivu, demokratsku multietničku državu, ohrabruje je da mirno sarađuje sa svojim susjedima i snažno podržava njen putu ka evroatlanskim integracijama. Svjesni smo diskriminirajuće odluke entiteta RS u vezi 9. januara uprkos odluci Ustavnog suda BiH koji je presudio proslavu 9. januara kao dana eniteta neustavnom. U kominikeu Upravnog odbora Vijeća za implementaciju mira Kanada i druge članice su još jednom čvrsto ponovile da su odluke Ustavnog suda BiH konačne i obavezujuće i zatražile od svih nivoa vlasti u BiH obavezno sprovođenje odluke Ustavnog suda“, piše u saopćenju koje je potpisao Emir Ramić, direktor Instituta za istraživanje genocida Kanada.


“Posadi cvet i zagrli svet“ – izložba dečijih radova na Trgu mladih - KruševacGrad\nNa Svetski dan parkova Kulturni centar Kruševac i Javno komunalno preduzeće organizovali su javno predstavljanje radova prispelih na konkurs iz naslova. Ova, inače onlajn izložba, prvi je pokušaj Kulturnog centra da nakon vanrednog stanja omogući i direktan kontakt sa posetiocima, naravno uz propisane mere zaštite\nSvetski dan parkova, na žalost ne obeležava se kao prethodnih godina, u parkovima i masovnim akcijama, ali je izložba, koja će inače biti onlajn, danas ipak izašla iz virtuelne i preselila se u realnu stvarnost.\nDanas su Kruševljani, a naročito mališani učesnici, u prilici da, uz poštovanje mera zaštite od kovida 19, pogledaju svoje i nešto više od 20 radova svojih vršnjaka pristiglih na konkurs „Posadi cvet i zagrli svet“, Kulturni centar pripremio je za njih zahvalnice, a Javno komunalno preduzeće koje je saorganizator konkursa, pokloniće im saksijsko cveće iz svog rasadnika.\n– Želimo da im sugeršišemo da obrate pažnju na značaj parkova i zelenih površina, a naš grad svakako može da se pohvali lepim i negovanim parkovima – rekla je, otvarajući izložbu direktorka Kulturnog centra, Violeta Kaplarević.\nSnežana Radojković, direktorka JKP Kruševac, poručila je, pak, da ovo preduzeće rado učestvuje u važnim društvenim akcijama kao što je ova, te da je želelo da se simboličnim poklonima iz sopstvene rasadničke proizvodnje zahvali mališanima koji su odlučili da učestvuju u konkursu posvećenom Danu parkova.\n– Mi u JKP Kruševac, ali i sam grad Kruševac, možemo da se pohvalimo da zaista imamo dovoljno parkova, da su naši parkovi uređeni i zeleni, da su na usluzi svim našim sugrađanima, posetiocima našeg grada. Naredne godine nadamo se da ćemo sa još više parkova dočekivati ovaj dan i pružiti još više zelenog prostora našim sugrađanima – poručila je Radojković.\n28. oktobra 2021., 23:44


Ambasadori Egipta i Maroka obišli crkvu Odžakliju i Caričin grad - JuGmedia\nPosle prijema kod gradonačelnika Leskovca Gorana Cvetanovića, ambasadori Egipta i Maroka, Amr Alguvejli i Amin Belhaž, obišli su crkvu Ožakliju u centru Leskovca, čijom su lepotom i jednostavnošću bili oduševljeni, i arheološki lokalitet Caričin grad, gde su pomno slušali vodiča.\nOva poseta Leskovcu pada u vreme Ramazana, kada vernici muslimanske veroispovesti šire ljubav i pomirenje među ljudima\n„Hvala što ste iskazali interesovanje i odvojili vreme da posetite naš grad. Verujem da će nakon ovoga naši odnosi biti jači, a ova poseta dobar osnov za uspostavljanje različitih oblika saradnje u cilju jačanja međusobnih veza“, kazao je gradonačelnik Leskovca Goran Cvetanović na pijemu u sedištu grada\nDvojica ambasadora takođe su izrazili želju za saradnjom.\n„Već smo videli velike potencijale za saradnju Egipta i Grada Leskovca, posebno što se tiče ekonomije i kulture. Imao sam priliku da razgovaram sa gradonačelnikom o konkretnoj pontencijalnoj saradnji na polju kulture, a to je da početkom jula u Srbiju dolazi egipatska folklorna grupa koja će nastupati u nekoliko gradova Srbije, među tim gradovima biće i Leskovac i takođe postoji saradnja da nekoliko egipatskih filmova bude prikazano na LIFFE festivalu“, kazao je ambasador Egipta, dodavši da se saradnja može ostvariti i na polju tekstilne industirije i industrije nameštaja.\nAmbasador Maroka je govorio o Koridoru 10, čiji je južni krak kroz Grdelićku klisuru sinoć otvoren za saobraćaj.\n„Koridor 10 se vidi kao tačka koja Leskovcu omogućava dalji napredak i veći prosperitet i ono što je bitno je da njime možemo biti povezani što se tiče dalje saradnje. Posebnu saradnju vidim na polju ekonomije i kulture, ali i na polju poljoprivrede ili u IT sektoru, a obećao sam gradonačelniku da ću se vratiti u Leskovac i pričati sa njim o tome“, istakao je ambasador Maroka Mohamed Amin Belhadž.


Izetbegović: Islamski svet se još nije digao, ali ako zatreba i oni će biti uz nas - 23.12.2021, Sputnik Srbija\nIzetbegović: Islamski svet se još nije digao, ali ako zatreba i oni će biti uz nas\nLider SDA Bakir Izetbegović je izjavio da je međunarodna zajednica imala niz drugih i mnogo opasnijih žarišta od Bosne i Hercegovine i da joj ta zemlja nije... 23.12.2021, Sputnik Srbija\n„Podiže se ta spremnost, vidimo reakcije Nemačke, Holandije, Velike Britanije, Amerike. Islamski svet se još nije digao, imaju i svoje probleme, ali ako zatreba biće i oni tu za nas“, poručio je Izetbegović, preneo je portal „Kliks“.Izetbegović je komentarisao i stav Budimpešte i navodnu izjavu mađarskog premijera Viktora Orbana da će „problem da bude integracija dva miliona muslimana iz BiH u EU“, kazao da ne veruje da predstavnik Vlade Mađarske može tako nešto da izjavi, a da nije ovlašćen.„Za nas je nejasan taj sistem vrednosti koje Orban zagovara, taj neki evropski nacionalizam. Bošnjaci su evropski narod. Bosna i Hercegovina je jedna od najstarijih država u Evropi, dok su Mađari došli sa Urala, iz Azije. Ali, nevažno, na kraju smo svi ravnopravni i jednaki ljudi. Orban i ljudi oko njega zaboravljaju da evropske civilizacije i kulture ne bi bilo bez komponente koju su uneli muslimani. U svemu, u nauci, kulturi, renesansi, astronomiji, medicini“, rekao je IzetbegovićIzetbegović je, gostujući na TV „BIR“, prokomentarisao i najavu Narodne skupštine Republike Srpske i rok od pola godine koji se tiče usvajanja seta zakona oko prenošenja nadležnosti, ocenivši da je to antidejtonska delatnost.„Kancelarija visokog predstavnika mora da reaguje ili ne treba da postoji. Mogu komotno da spakuju kofere ako na to ne bude reakcije. Tužilaštvo BiH, Ustavni sud BiH, SIPA i OSA takođe moraju da reaguju. Tužilaštvo se povlačilo pred jednim siledžijstvom Milorada Dodika. U slučaju napada na teritorijalni integritet BiH, onda moraju da deluju Oružane snage BiH i NATO“, kazao je Izetbegović.\nrepublika srpska (rs), bakir izetbegović, region – politika, bosna i hercegovina (bih), region\nLider SDA Bakir Izetbegović je izjavio da je međunarodna zajednica imala niz drugih i mnogo opasnijih žarišta od Bosne i Hercegovine i da joj ta zemlja nije bila u fokusu, dodajući da se nada da neće morati da dođe u situaciju da interveniše.\n„Podiže se ta spremnost, vidimo reakcije Nemačke, Holandije, Velike Britanije, Amerike. Islamski svet se još nije digao, imaju i svoje probleme, ali ako zatreba biće i oni tu za nas“, poručio je Izetbegović, preneo je portal „Kliks“.\nIzetbegović je komentarisao i stav Budimpešte i navodnu izjavu mađarskog premijera Viktora Orbana da će „problem da bude integracija dva miliona muslimana iz BiH u EU“, kazao da ne veruje da predstavnik Vlade Mađarske može tako nešto da izjavi, a da nije ovlašćen.\n„Za nas je nejasan taj sistem vrednosti koje Orban zagovara, taj neki evropski nacionalizam. Bošnjaci su evropski narod. Bosna i Hercegovina je jedna od najstarijih država u Evropi, dok su Mađari došli sa Urala, iz Azije. Ali, nevažno, na kraju smo svi ravnopravni i jednaki ljudi. Orban i ljudi oko njega zaboravljaju da evropske civilizacije i kulture ne bi bilo bez komponente koju su uneli muslimani. U svemu, u nauci, kulturi, renesansi, astronomiji, medicini“, rekao je Izetbegović\nIzetbegović je, gostujući na TV „BIR“, prokomentarisao i najavu Narodne skupštine Republike Srpske i rok od pola godine koji se tiče usvajanja seta zakona oko prenošenja nadležnosti, ocenivši da je to antidejtonska delatnost.\n„Kancelarija visokog predstavnika mora da reaguje ili ne treba da postoji. Mogu komotno da spakuju kofere ako na to ne bude reakcije. Tužilaštvo BiH, Ustavni sud BiH, SIPA i OSA takođe moraju da reaguju. Tužilaštvo se povlačilo pred jednim siledžijstvom Milorada Dodika. U slučaju napada na teritorijalni integritet BiH, onda moraju da deluju Oružane snage BiH i NATO“, kazao je Izetbegović.


Sutra počinje isplata depozita Bobar banke | Trebinje Live\nSutra počinje isplata depozita Bobar banke\nU Unikredit banci Banjaluka sutra će početi isplata osiguranih depozita do 50.000 KM klijenata likvidirane Bobar banke.\nRukovodilac Tima za isplatu u Agenciji za osiguranje depozita BiH Perica Rajčević naveo je da je za podizanje novca potrebno da deponenti ponesu lične dokumente.\n"Rok od pet godina odnosi se na period u kojem će novac deponente čekati u banci ukoliko ne dođu ranije iz nekog razloga ili smatraju da su oštećeni, jer se ne nalaze na spisku za isplatu", rekao je ranije Rajčević.\nOn je istakao da je svih 21.379 deponenata posredstvom "Pošta Srpske" obaviješteno o detaljima isplate. "Očekujemo da dio adresa nije tačan, ali neposjedovanje obavještenja ne mijenja pravo na isplatu", rekao je Rajčević.\nDirektor Agencije za osiguranje depozita BiH Josip Nevjestić ranije je rekao da je Agencija u obavezi da isplati ukupan iznos od 86,61 milion KM za 21.379 deponenata, fizičkih i pravnih lica, dodajući da je na ovaj iznos obračunata kamata.\nIz Unikredit banke Banjaluka, posredstvom koje će biti isplaćivani osigurani depoziti Bobar banke, ranije je saopšteno da je napravljen plan isplate sa Agencijom za osiguranje depozita BiH, koji će se odvijati po abecednom redu, datumima, i u najbližoj filijali određenoj prema mjestu prebivališta deponenta.\nZa potrebe efikasnog odvijanja radnog procesa i isplate osiguranih depozita, Unikredit banka dodatno je osnažila svoju poslovnu mrežu, koja sa 37 filijala/agencija i 112 šaltera pokriva cijelu Republiku Srpsku.\nInterno je angažovan i pripremljen određen broj dodatnih šalterskih radnika, u postojećim filijalama otvoreno je još 28 novih šalterskih mjesta, a u Modriči je privremeno otvorena i agencija ove banke.\nVlasnici depozita Bobar banke treba da imaju dokaze o vlasništvu, kako je navedeno u obaviještenju poslatom od Agencije za osiguranje depozita BiH, pozivno pismo i jedan od identifikacionih dokumenata - ličnu kartu ili pasoš.


L. G. , M.J.\n20.11.2018. 07:15 > 09:33\nKako saznaje "Blic", kada se na zasedanju stiglo do tačke o prijemu Kosova u ovu policijsku organizaciju prisutnima se obratio ministar Nebojša Stefanović koji je oštro reagovao zbog kršenja Rezolucije 1244, međunarodnog prava, i procedura Interpola, kao i politizacije ove policijske organizacije.\nNakon rasprave uslediće glasanje o prijemu Kosova u Interpol kao 193. članice. Glasaće se u dva kruga, a za članstvo je neophodna dvotrećinska podrška zemalja članica.\nKako sada stvari stoje, nezahvalno bi bilo prognozirati rezultat glasanja, ali činjenica je da su i Beograd i Priština činile sve da se u toj organizaciji Kosovo ne nađe, odnosno nađe.\nInterpol trenutno ima 192 članice, ali su ove godine u Dubaiju, gde se održava Generalne skupština ove organizacije, prisutne su 173 delegacije.\nU praksi, to znači da će za prijem Kosova u Interpol morati da glasa najmanje 115 država, odnosno delegacija prisutnih na zasedanju. Ukoliko se takav scenario odigra, procedura je takva da se nakon glasanja organizuje ceremonija uručenja obeležja država koje su postale nove članice.\nBlokiranje, lobiranje i nezvanični susreti\nMeđutim, ovo je samo deo priče o članstvu Kosova u Interpolu, koju je u proteklih nekoliko godina obeležilo štošta. Bilo je tu i raznoraznih pokušaja, pa blokiranja da se uopšte raspravlja o članstvu i dođe na dnevni red, pa lobiranja, naročito kod velikih sila, koje je trebalo da "poguraju" manje, pa sastanaka, susreta zvaničnih i nezvaničnih... Sa druge, srpske strane, aktivnosti takođe nisu izostajale, pa Kosovo, praktično, do ovih dana nije ni stiglo do dnevnog reda.\nPrvi zahtev za prijem Kosova u Interpol podnet je još 2010. godine, ali se o njemu nije ni raspravljalo, jer on nije uspeo da dođe na dnevni red. Spekulisalo se da je tada Rusija "umešala prste". Isti slučaj desio se 2015. godine, kada je Kosovo ponovo podnelo zahtev za članstvo, ali opet nije stiglo do dnevnog reda, zahvaljujući ovog puta Kini, koja se tada protivila članstvu Kosova uz obrazloženje da su "kasno dobili studiju o tome zašto Kosovo treba primiti u Interpol".\nUz sve to, treba dodati i u velikoj meri ispolitizovan proces ne samo kada je reč o Kosovu, već čitave organizacije, što se pre godinu dana moglo videti na primeru Palestine.\nProvokacije, slikanje, napad na člana srpske delegacije\nGeneralna skupština Interpola počela je pre dva dana, a već su se desile neprijatnosti i trzavice.\nNaime, najpre se desilo da je prištinska delegacija provocirala srpsku, tako što su njenim predstavnicima dobacivali, slikali ih i u sali i mimo nje, do navodnog napada na jednog člana srpske delegacije.\nDa postoje problemi, juče je pedočio i ministar policije Nebojša Stefanović, koji se takođe nalazi u Dubaiju, i koji je naveo da se "politizacija Generalne skupštine Interpola nastavlja", i da u tome ne učestvuju samo zemlje koje su priznale nezavisnost Kosova, već i Generalni sekretarijat te policijske organizacije.\n- Pored nejasnih obaveštenja, koja su ne samo neblagovremena, najavljuje se i procedura da ukoliko dođe do glasanja u kome takozvano Kosovo ne dobije potrebnu većinu za ulazak, da će se potom odrediti pauza, a onda nakon pauze ide se na novo glasanje. To je potpuno suprotno pravilima koja jasno govore da će se održati dva glasanja, bez pominjanja ikakve pauze. Očigledno da će svi pokušaji biti uloženi da se u toj pauzi obezbedi potrebna većina ukoliko je ne bude bilo u prvom glasanju - objasnio je Stefanović.\nTokom jučerašnjeg dana desio se još jedan pokušaj da se članstvo Kosova u Interpolu "skine" sa dnevnog reda, na inicijativu Srbije, Kine, Španije, Kipra, Argentine i Surinama. Međutim, mediji su nešto kasnije izvestili da je i ovaj zahtev odbijen.


Bezbednost dece na prvom mestu - Međunarodni dan bezbednog interneta - Sirmiuminfo\nBezbednost dece na prvom mestu – Međunarodni dan bezbednog interneta\nSremska Mitrovica – Tribina povodom obeležavanja Međunarodnog dana bezbednosti na internetu održana je u Gradskoj kući uz prenos putem društvenih mreža, a edukacija je bila usmerena ka roditeljima i stručnim saradnicima u školama. Gost-edukator bio je predstavnik Centra za nestalu i zlostavljanu decu, Igor Jurić.\nMeđunarodni Dan bezbednog interneta danas se obeležava u preko 130 zemalja širom sveta, sa porukom „Kreiraj, poveži, podeli poštovanja: Bolji internet počinje sa tobom“. Organizatori tribine bili su Centar za nestalu i zlostavljanu decu i Grad Sremska Mitrovica, a sve je moglo da se prati i onlajn, uživo putem Fejsbuka.\nKako je rekao Zoran Đurić načelnik Gradske uprave za obrazovanje: „Grad Sremska Mitrovica i Gradska uprava za obrazovanje prepoznali su važnost Međunarodnog dana bezbednog interneta prošle godine i ove godine organizujemo ovu tribinu da bi Igor Jurić predstavio bezbedni internet i svoju fondaciju. Prošle godine ovo predavanje bilo je posvećeno učenicima, ove godine smo to posvetili roditeljima i mislim da smo napravili iskorak u odnosu na ranije godine, da ljudi shvate koliko je to bitno, da i roditelji budu upoznati sa onima šta se dešava na internetu i da mogu da prate i kontrolišu svoju decu. Nadam se da ćemo i sledeće godine nastaviti ovu dobru saradnju praksu i Grad će i sledeće godine sigurno podržati ovaj bitan i značajan datum u svetu.”\nKako bi deca i mladi formirali digitalnu kulturu, trebalo bi da se pre svega digitalno opismenjavaju, kako bi pravilno, efikasno i bezbedno koristili nove tehnologije. Bezbedan status dece u virtuelnom okruženju znači njihovo poznavanje dobrih i loših strana korišćenja interneta.\nIgor Jurić predstavnik Centra za nestalu i zlostavljanu decu zahvalio se Gradu Sremskoj Mitrovici što su prepoznali koliko je važan ovaj problem i što obeležavaju ovaj vrlo važan datum podsetivši na nekoliko statističkih podataka: „Reč je o istraživanju naše partnerske organizacije iz Hrvatske, a mi radimo isto istraživanje u Srbiji, upravo sutra započinjemo, 94% dece srednje školskog uzrasta dobilo je određene poruke ili sadržaje putem društvenih mreža, a gde postoji određena seksualna konotacija, takođe gotovo 40% dece ima dva ili više profila na društvenim mrežama, to je jedan jako zanimljiv podatak i pitanje za sve nas zašto u stvari deca imaju više profila i najzabrinjavajući podatak je da 14% dece primilo ili slalo svoje poruke tj. svoje fotografije i video zapise gde su bili obnaženi gde su radili određene radnje i 5% te dece od 14% je bilo uslovljeno, dakle oni su bili ili ucenjeni ili uslovljeni. Upravo je ta ucena danas najveći problem sa kojom se deca žrtve susreću u tom virtuelnom svetu i to je generalno stvar na koju moramo poraditi. Danas smo roditelje upoznali sa načinima kako se dolazi do dece kroz vrlo žive primere, dali smo i nekoliko novih saveta kako bi svaki roditelj odavde izašao sa jednom mišlju, da li radi dovoljno za svoje dete. Sve nas čeka, pri tom mislim na medije, škole, policiju i druge ustanove da moramo poraditi mnogo više da zločine koji se danas dešavaju, a koji su počeli na internetu i društvenim mrežama, svedemo na potpuni minimum.”\nPandemija je usporila prepoznavanje ovih problema i dalje podizanje svesti odraslih, dodao je Jurić, naglasivši da nas čeka zaista težak period da se svest vrati, pogotovo kod dece, na još više nivo.\nPoštujući epidemiološke mere, ograničen je broj prisutnih učenika na tribini, a kako bi i ostali zainteresovani učenici mogli da prate tribinu, obezbeđen je prenos uživo preko Fejsbuka.\nVeliki je broj opasnosti koje vrebaju u digitalnom svetu. Ono što je zajedničko svim tim opasnostima (vršnjačko nasilјe, društvene mreže, igre izazova, predatori…) ugrožavanje je privatnosti koje može da rezultira neprijatnostima, ali neretko i tragičnim posledicama, posebno kada se radi o deci. Zato je važno da deca prepoznaju opasnost i da znaju, ukoliko imaju problem, kome da se obrate.\nObaveza je društva, škole i porodice da deluju preventivno i preduzmu sve potrebne mere kako bi deca bila osposoblјena da pametno i bezbedno koriste internet.


SALUS RSWT |\nShockwave terapija je neinvazinva terapija čija je suština proizvodnja akustičnih talasa niske energije i njihovo direktno aplikovanje na mesto povrede kroz kožu pacijenta.\nShockwave terapija je najbolja opcija koju fizioterapeut može da izabere u borbi protiv dugotrajnih, upornih i bolnih tendinopatija. Postoje neka bolna stanja I upale koje prosto ne reaguju pozitivno na ostale vidove fizikalnih terapija, dok sa druge strane shockwave terapijom uspemo ne samo da poboljšamo stanje pacijenta, već da ga u potpunosti izlečimo.\nShockwave terapija je terapija na 1. mestu za ljude koji imaju hroničnu (traje više od 6 nedelja) tendinopatiju (uglavnom to nazivamo tendinitis) koja ne reaguje na ostale tretmane I tu se najčešće ubrajaju : teniski lakat, ahilova tetiva, tendinitis rotatorne manžetne, plantarni fasciitis, skakačko koleno, kalcificirajući tenditis ramena, itd. Sve ovo može biti proizvod sportskih aktivnosti, prekomerne upotrebe tetiva ili ponavljana povreda.\nSam koncept kao i razvitak ove terapije je krenuo iz ideje da se shockwave terapijom može razbiti kamen u bubregu i žuči, što je dokazano kao uspešno pa se ova terapija 80-ih koristila samo za to.\nNaredna klinička istraživanja su se fokusirala na ispitivanje dejstva shockwave terapije na ostala tkiva, gde je dokazano njegovo pozitivno dejstvo u lečenju hroničnih stanja I bolova. Uz ovu terapiju vam neće trebati lekovi protiv bolova jer shockwave terapija deluje kao pokretač prirodnih mehanizama regeneracije u našem organizmu što u suštini rešava uzrok problema, a sa tim nestaju I bolovi. Većina pacijenata je izjavila da je bol manja I pokretljivost povećana već posle prvog tretmana.\nU našoj ambulanti, pre svega, radimo BESPLATNE konsultacije na kojima utvrđujemo tačan uzrok vašeg problema kao I to da li ste kandidat za shockwave terapiju ili ne, detaljno vas edukujemo o vašem problemu, dajemo savete I predloge kako da se povežete sa terapijom (modifikacije aktivnosti, specijalne individualne vežbe, korekcija posture, istežanje I jačanje skraćenih I slabih mišića, itd.) Shockwave terapija se uglavnom radi na svaka 5-7 dana, otprilike 3-8 tretmana, u zavisnosti od rezultata I oboljenja. Tretman zna da bude neprijatan I pomalo bolan, ali uglavnom je to manje I prihvatljivo u odnosu na bolove izazvane samim oboljenjem.\nDejstva shockwave terapije:\nShockwave terapija se pokazala efikasnom u terapiji sledećih oboljenja :\nKičma – bolna napetost duz kičmenog stuba, miofascijalni\nbol u vratnom delu kičme (cervikalni bol)\nShockwave terapija, ukoliko se koristi kod stanja za koja je predviđena, neće i ne sme ostaviti nikakve negativne posledice i neželjena dejstva. Ipak, ne sme se koristiti ukoliko postoje teški poremećaji cirkulacije, ako je prisutna infekcija, tumor kostiju ili metabolička oboljenja kostiju.\nTakođe se ne aplikuje na otvorene rane, tumore i u toku trudnoće. Osobe koje uzimaju lekove za razređivanje krvi ili imaju teška oboljenja krvnih sudova nisu pogodni za shockwave terapiju.


Nokia gasi do 10.000 radnih mesta u iduće dvije godine - kompanija objasnila razlog | BL Portal\nNokia gasi do 10.000 radnih mesta u iduće dvije godine – kompanija objasnila razlog\n16. Marta 2021. 10:24\nFinska telekomunikaciona grupa Nokia saopštila je danas da planira da ukine između 5.000 i 10.000 radnih mjesta u naredne dvije godine kako bi smanjila troškove i povećala ulaganja u istraživačke aktivnosti.\nKompanija je navela u saopštenju da očekuje da će troškovi restrukturiranja i drugi rashodi iznositi od 600 do 700 miliona evra do 2023. godine, javlja Rojters.\nNokia istovremeno očekuje da će restrukturiranje baze troškova biti smanjeno za oko 600 miliona evra do kraja 2023, pri čemu predviđa da će polovinu uštede ostvariti već 2021. godine.\nTe uštede bi trebalo da nadoknade povećana ulaganja u istraživanje i razvoj i buduće kapacitete, kao i troškove vezane za rast plata, dodali su iz kompanije.\nTags: gašenje, Noki, radna mjesta\nNova banjalučka saobraćajnica: Nasred biciklističke staze saobraćajni znak\nPoznat identitet žrtve i nasilnika: Osumnjičeni za pokušaj ubistva supruge na saslušanju


U LAJKOVCU PRIPREME ZA ATINU - LAJKOVAC NA DLANU\nU LAJKOVCU PRIPREME ZA ATINU\nMay 15, 2016 Snežana Bilić\nNa drugu neslavnu godišnjicu od dobro zapamćenih majskih poplava, u Lajkovcu je otpočela dvodnevna obuka Srpskog spasilačkog tima.Ova obuka, kao i sve obuke koje slede u naredne dve sedmice, deo je finalnih priprema za II Međunarodnu konferenciju nacionalnih spasilačkih timova, koja se prve sedmice juna održava u Atini. Srpski spasilački tim će u Atinu povesti i novopečene članove iz nedavno formiranih jedinica u Kraljevu, Obrenovcu, Požarevcu i Lajkovcu.\nCilj obuke u Lajkovcu je , kaže Danilo Budimir, predsednik Srpskog spasilačkog tima, upoznavanje pripadnika tima sa “užarijom”( mada u timu ima alpinista sa zavidnim iskustvom sa užetom), da se pripreme tako da stečeno znanje i veštinu mogu da primene u vanrednim situacijama, kao što su poplave, zemljotresi i druge vanredne situacije.Učesnici obuke u Lajkovcu su momci iz Beograda, Zemuna, Požarevca, Kraljeva, Obrenovca i Lajkovca.\nNa današnji dan, pre dve godine, Srpski spasilački tim je, neposredno nakon vežbe u Italiji, usled poplava bio angažovan u Čačku, potom u Obrenovcu, a i u Lajkovcu.Njihova pomoć i uloga bili su neprocenjivi.Poslednje angažovanje tima u vanrednoj situaciji bilo je u Boru.\n“Silos u Lajkovcu je dobar za ovu vrstu vežbe, poseduje različite vrste otvora, podesan je za različite vrste scenarija”, kaže predsednik SST. Danilo Budimir naglašava, da je opština Lajkovac ostvarila velike rezultate po pitanju formiranja Spasilačke jedinice, čije formiranje će po novoj zakonskoj regulativi biti i obaveza svake lokalne samouprave.Na ovaj način, lokalne samouprave će preduprediti priču po pitanju vanrednih situacija, zaključuje predsednik SSP.\nPrvi dan obuke realizovan je u starom silosu u centru Lajkovca, dok se drugog dana obuke planirani sadržaji realizuju na reci Kolubari, usavršavaće tehniku spašavanja za brze vode, bujice i poplave i osnovne elemente obuke od prvih koraka do složenih akcija.\nObraćajuči se medijima, povodom aktuelne dvodnevne obuke Srpskog spasilačkog tima, Živorad Bojičić, predsednik opštine Lajkovac je podsetio , da su nas na današnji dan pre dve godine zadesile poplave i da je upravo pre nepuna dva meseca u Lajkovcu formirana jedinica Spasilačkog tima, koju čine momci iz Rafting kluba, PSD “Ćira”, a pridružiće im se i članovi pokreta Castrum Brodare.\n“Cilj je, da upravo ljudi koji su se u vanrednim situacijama pokazali u praksi budu uključeni u ovu važnu priču, i to smo i uradili. Lajkovac je i na ovom planu išao korak napred i formiranjem Spasilačke jedinice već ispunio ono što tek treba da postane zakonska obaveza svih lokalnih samouprava.Ovaj događaj je svakako dodatno i dragoceno iskustvo momcima iz Lajkovca, koje će im preneti kolege iz drugih gradova”, rekao je Živorad Bojičić, predsednik opštine Lajkovac, u zgradi starog silosa, koja će uskoro biti prostor budućeg Outlet Centra.\nObuka Srpskog spasilačkog tima, koja se ovog vikenda realizuje u Lajkovcu je svojevrsni spektakl za meštane.


Prvi Centar za profesionalnu rehabilitaciju i zapošljavanje osoba sa invaliditetom otvoren je juče u Beogradu, a nalazi se u Carigradskoj ulici 10. Ovaj poseban organizacioni deo Nacionalne službe za zapošljavanje (NSZ), ima za cilj da pomogne boljem statusu osoba sa invaliditetom na tržištu rada.\nOtvaranju je prisustvovao ministar Mlađan Dinkić.\nDejan Jovanović, direktor NSZ rekao je da će novootvoreni Centar imati značajnu informativnu ulogu jer će poslodavci, osobe sa invaliditetom i udruženja osoba sa invaliditetom na jednom mestu moći da dobiju sve potrebne informacije o zapošljavanju ovih osoba.\n- Ovaj prostor je po tehničkim i ljudskim kapacitetima osposobljen da svoju važnu ulogu na sprovođenju Zakona o zapošljavanju osoba sa invaliditetom u budućnosti još efikasnije sprovodi - istakao je Jovanović.\nMlađan Dinkić, ministar ekonomije je na otvaranju Centra kazao je da su prvi rezultati sprovođenja novog Zakona o zapošljavanju osoba sa invaliditetom, donetog pre više od godinu dana, a koji je suštinski stupio na snagu maja ove godine, ohrabrujući, jer je od maja do danas zaposleno 1.100 takvih osoba. On je naglasio da se očekuje da bi za godinu dana primene ovog Zakona trebalo da bude zaposleno oko 7.000 osoba sa invaliditetom. Dinkić je kazao i da su poslodavci koji nemaju mogućost za uposle osobe sa invaliditetom do sada uplatili oko 150 miliona dinara u budžet i da će ta sredstva biti iskorišćena za programe obuke i pronalaženje posla.\nGordana Rajkov, predsednica Udruženja za samostalni život osoba sa invaliditetom kazala je da je u Srbiji od ukupnog broja osoba sa invaliditetom zaposleno samo 13 odsto, od čega jedan odsto u privredi. Ona je navela da je jedan od problema u zapošljavanju nedovoljna informisanost i naglasila da osobe sa invaliditetom nakon zapošljavanja ne gube nijedno od prava, kao što je, na primer, pravo na pomoć i negu.


Astrology Srbija - moda, lepota, lifestyle, horoskop... - Šest miliona dinara za pomoć najugroženijim sugrađanima - donnasfreeastrology.info\nPROMO / Šest miliona dinara za pomoć najugroženijim sugrađanima\nPodrška narodnim kuhinjama povodom 50 godina poslovanja Coca-Cola sistema u Srbiji.\n“Narodne kuhinje su simbol najhumanije podrške pojedincima i porodicama i one obezbeđuju gotovo jedini kuvani i topli obrok najugroženijim stanovnicima Srbije. Zato ova donacija Coca-Cola sistema ima poseban značaj. Ovo je još jedan izvanredan gest našeg partnera, koji je u svim teškim situacijama i krizama uvek pomagao građanima.”, izjavio je predsednik Crvenog krsta Srbije prof.dr Dragan Radovanović.\n“Coca-Cola sistem pola veka aktivno učestvuje u životima građana Srbije, deo smo istorije, tradicije i najvažnijih momenata u životima naših sugrađana. Kao dugogodišnji partner Crvenog krsta i Fonda b92, zajednički smo više od jedne decenije posvećeni unapređenju kvaliteta života građana Srbije. Sistem narodnih kuhinja je ključan za veliki broj socijalno ugroženih osoba među kojima je više od 12.000 dece. U želji da ostavimo još veći trag u Srbiji, odlučili smo da naš jubilej obeležimo pomažući drugima.”, izjavio je Svetoslav Atanasov, generalni direktor kompanije Coca-Cola HBC Srbija.


Kušner će tokom saslušanja govoriti, suštinski, u ime predsednika Trampa, ocenjuje BBC\nOsim sa ruskim ambasadorom, u ponedeljak je objavljeno da se Kušner sreo i sa čelnikom ruske razvojne banke, koji je diplomirao na akademiji obaveštajne službe FSB. Ovoj banci Zapad je uveo sankcije zbog uloge u ukrajinskoj krizi.\nZvaničnici Bele kuće rekli su za “Njujork tajms” da na ovim sastancima nije razgovarano o suštinskim pitanjima.\nSenatski komitet želi da ispita Kušnera o dva sastanka koje je navodno organizovao sa ruskim zvaničnicima kao Trampov saradnik tokom tranzicije vlasti, kazali su čelnici ovog tela za “Njujork tajms” (The New York Times).\nKušner je zadužen da vodi tim Bele kuće za reformu vladinih službi\nNajpre je upriličen susret sa ruskim ambasadorom Sergejom Kisljakom u Trampovoj kuli u Njujorku tokom decembra, a potom sa čelnikom državne ruske razvojne banke (Vnesheconombank) Sergejom Gorkovim.\nDok je Kušner još ranije potvrdio da se sreo sa ruskim ambasadorom te da je to bio “kurtoazni sastanak”, tek je u ponedeljak obelodanjen susret sa čelnikom ruske banke. U saopštenju ove finansijske institucije, koje prenosi Rojters, navodi se da je razgovor sa Kušnerom bio deo mnoštva susreta sa predstavnicima banaka u Evropi, Aziji i Americi u cilju pripreme njene nove poslovne strategije.\nPortparol Kremlja Dmitrij Peskov je, takođe, izjavio da je to bio rutinski susret. “Čelnici banke su imali na desetine ovakvih sastanaka kao što je onaj sa Kušnerom i njegovom kompanijom”, kazao je Peskov.\nPortparol Bele kuće Šon Spajser (Sean Spicer) je kazao da se Kušner nije pozvao na imunitet po osnovu funkcije koju obavlja, te da će svedočiti jer je njegov posao tokom kampanje bio da “posreduje među liderima”.\n“To je bila njegova uloga i želi da to naglasi kao i sa kim je razgovarao. To je sve”, kazao je Spajser.\n“Bi-Bi-Si” ocenjuje da je nakon izbora Trampa u novembru do njegovog preuzimanja dužnosti u januaru, Kušner praktično sam funkcionisao kao Stejt department.\nKušner se nije pozvao na imunitet po osnovu funkcije koju obavlja: Šon Spajser\nBio je zadužen da posreduje u pronalaženju rešenja za Bliski istok, zatim da umiri meksičke i kanadske zvaničnike zato što je Tramp najavio preispitivanje trgovinskog sporazuma na severnoameričkom kontinentu (Nafta) kao i da uspostavi kontakte sa kineskim diplomatama kojima je nepoznanica nova administracija u Vašingtonu.\nOrganizovao je sastanke s japanskim premijerom Šinzom Abeom i sa predsednikom Meksika Enrikeom Penjom Nietom.\nAmerička obaveštajna zajednica smatra da je delovanje ruskih hakera imalo za cilj da pomogne Trampu da pobedi Hilari Klinton.\nKremlj je odbacio ove navode a Tramp ih je okvalifikovao kao “lažne vesti”.\nImajući u vidu kongresnu kao i istragu FBI, pitanje o ruskim vezama može potencijalno biti tempirana bomba, ocenjuje “Bi-Bi-Si” dodajući da će Kušner tokom saslušanja govoriti, suštinski, u ime predsednika Trampa i njegovo svedočenje može ublažiti sumnje o ruskim vezama američke administracije ili pojačati kontroverze.\nU međuvremenu, Kušner je zadužen da vodi tim Bele kuće za reformu vladinih službi. Imaće velika ovlašćenja da promeni procedure a navodno u tom poslu će sa podacima i tehnologijom pripomoći čelnik “Epla” (Apple) Tim Kuk (Cook) i osnivač Majkrosofta (Microsoft) Bil Gejts (Bill Gates).\nKušner je izjavio medijima da “vladu treba voditi kao veliku američku kompaniju”.\nSenatski komitet želi da ispita Kušnera o dva sastanka koje je navodno organizovao sa ruskim zvaničnicima\nOn je investitor u nekretnine i vlasnik lista “Njujork observer”. Imao je važnu ulogu u odabiru saradnika američkog predsednika. Oženjen je Trampovom ćerkom Ivankom, koja je takođe veoma uticajna u Beloj kući.\nDemokrate traže povlačenje čelnika Obaveštajnog komiteta\nU međuvremenu, kongresmeni iz redova opozicionih demokrata zatražili su od republikanca Devina Nunjeza (Nunes), predsedavajućeg Komiteta Predstavničkog doma za obaveštajni rad, da se povuče iz svih istraga.\nLider demokrata u Predstavničkom domu Nensi (Nancy) Pelosi smatra da je Nunjez diskreditovao sebe tajnom posetom Beloj kući da pregleda poverljiva dokumenta pre nego što je objavio informaciju da su Tramp i njegovi saradnici možda bili slučajno praćeni tokom izbora. Naime, novi američki predsednik tvrdi da je administracija Baraka (Barack) Obame naložila njegovo prisluškivanje.\nNunjezov portparol je potvrdio da je predsedavajući Komiteta posetio Belu kuću jer je to “bila bezbedna lokacija gde je mogao da dobije uvid u informacije koje je obezbedio izvor”.\nMeđutim, Adam Šif (Schiff), vodeći demokrata u Komitetu za obaveštajni rad, smatra da je ova poseta koja je držana u tajnosti od ostalih članova ovog tela, pokazala da je Nunjez veoma blizak Trampovoj administraciji što dovodi u pitanje “njegov kredibilitet da vodi istragu”.\nRuska glavobolja Trumpove adminstracije


Humani pazovački privrednici - RTV Centar Srem\nHumani pazovački privrednici\nStara Pazova 11/17/2020 admin 0\nPored toga što su veoma uspešni u svom poslu, privrednici koji posluju na teritoriji opštine Stara Pazova vise puta su pokazali I svoju humanu...\nPored toga što su veoma uspešni u svom poslu, privrednici koji posluju na teritoriji opštine Stara Pazova vise puta su pokazali I svoju humanu stranu. Osnivač Fondacije „Pazova za najugroženije“ je Cviko Krunić, uspešan privrednik iz Nove Pazove a podršku je dobio od svojih kolega i lokalne samouprave. Najviše aktivnosti imali su 2014. godine kada su izgrađene kuće za porodice u poplavljenim područjima.\nPrivrednici iz Pazove grade kuće u Bajinoj Bašti (2014. godina)\nFondacija “Pazova za najugroženije” doniraće kompletan građevinski materijal potreban za izgradnju deset porodičnih kuća, uključujući stolariju, sanitarije, materijal za izolaciju i zanatske radove. Procenjuje se da će vrednost donacije iznositi oko 20 miliona dinara jer će kuće biti građene dobrovoljnim radom.Stambeni objekti biće izgrađeni za deset porodica u Bajinoj Bašti koje su ostale bez kuća usled dejstva klizišta. Opština Bajina Bašta obavezala se da će obezbediti stručan nadzor nad izvođenjem radova, sve neophodne dozvole za izgradnju, kao i da će grubi radovi biti završeni u roku od 55 radnih dana. Fondacija „Pazova za najugroženije“, u okviru svoje inicijative sakupljanja sredstava za pomoć, sanaciju, obnovu ili novu gradnju domova za građane iz područja zahvaćenih poplavama sakupila je do sada oko 59 miliona dinara. Predviđa se da se ovim sredstvima može finansirati izgradnja oko 30 novih kuća iz nekoliko opština, a aktivnosti oko izgradnje će biti dogovarane i koordinirane sa Vladom Republike Srbije i Kancelarijom za pomoć i obnovu poplavljenih područja. Fondaciju ”Pazova za najugroženije” su osnovali staropazovačka lokalna samouprava, privrednici, preduzetnici i građani, brojni Pazovčani pobuđeni na solidarnost i humanost i motivisani da konkretno pomognu.\n„Srbija je i tvoja zemlja, Pazova za najugroženije“ (2014. godina)\nInicijativa pod sloganom „Srbija je i tvoja zemlja, Pazova za najugroženije“ podstakla je za kratko vreme građane da se priključe sakupljanju pomoći. Iza ovog projekta stoji lokalna samouprava, privrednici i građani sa teritorije Opštine Stara Pazova- istakao je Đorđe Radinović, predsednik Opštine Stara Pazova i osnivačFondacije „Pazova za najugroženije“. Prisutnima se na skupu u ime Fondacije i svih građana koji su u poplavama ostali bez krova nad glavom obratio i Cviko Krunić, takođe osnivačove Fondacije, uz najavu da se akcija sakupljanja donacija nastavlja i u narednom periodu. Cilj Fondacije je da se do kraja godine sakupi 200 miliona dinara, a projekat je zajedničko delo građana staropazovačke opštine pod sloganom: „Srbija je i tvoja zemlja, Pazova za najugroženije“.\nTekst je napisan u sklopu realizacije projekta „Pazovačka privreda-uspešne priče“ koji je sufinansiran iz sredstava Opštine Stara Pazova.


Izvor: B92, 01.Okt.2018, 21:38\nPredsednica Vlade Ana Brnabić doputovala je u Ženevu, gde će sutra učestvovati na skupu "Dijalog o Zapadnom Balkanu", koji organizuje Svetski ekonomski forum.\nBrnabić večeras prisustvuje večeri za sve učesnike skupa, saopštila je vladina Kancelarija za saradnju sa medijina.\nNa skupu učestvuju lideri iz celog regiona, a nakon sastanka obratiće se na zajedničkoj konferenciji za medije.\nSastankom sa liderima Zapadnog Balkana predsedava osnivač i izvršni >> Pročitaj celu vest na sajtu B92 << direktor Svetskog ekonomskog foruma, Klaus Švab, a pored njega skupu će prisustvovati predsednik Foruma, Borge Brende i direktorka za Evropu i Evroaziju, Martina Larkin.\nSkupu će prisustvovati i nemačka ministarka odbrane Ursula von der Lejen, slovački ministar spoljnih poslova Miroslav Lajčak, turski ministar spoljnih poslova Mevlut Čavušoglu i drugi.\nBrnabić u Ženevi na skupu o Zapadnom Balkanu\nPredsednica Vlade Ana Brnabić doputovala je u Ženevu, gde će sutra učestvovati na skupu "Dijalog o Zapadnom Balkanu", koji organizuje Svetski ekonomski forum...Brnabić večeras prisustvuje večeri za sve učesnike skupa, saopštila je vladina Kancelarija za saradnju sa medijima...Na skupu učestvuju...